Správa o realizácii programu Prechodného fondu v Slovenskej republike v roku 2007

Úvod

Materiál „Správa o realizácii programu Prechodného fondu v Slovenskej republike v roku 2007“ poskytuje informácie o projektoch Prechodného fondu, ktoré sa realizovali v roku 2007 na Slovensku. Projekty naprogramované v rokoch 2004 až 2006 sú zoradené podľa jednotlivých sektorov. Uvedené sú tiež plnenia projektových cieľov s charakterizáciou problémov, ktoré nastali počas realizácie projektov.
Prínosy z realizácie programov Prechodného fondu v Slovenskej republike v roku 2007 možno celkovo hodnotiť pozitívne. Výška kontrahovania a čerpania prostriedkov Prechodného fondu v rámci jednotlivých projektov z finančných memoránd 2004 – 2006 je presnejšie špecifikovaná v samotnom materiáli a jeho prílohách. Konečným dôsledkom implementovaných projektov zameraných na budovanie inštitúcií na Slovensku bolo zaistenie riadiacej a implementačnej schopnosti administratívnych kapacít na využívanie fondov EÚ.

1. Programy Prechodného fondu realizované v roku 2007

V roku 2007 sa realizovali projekty, ktoré boli dohodnuté medzi vládou SR a Európskou komisiou v rámci finančných memoránd Prechodného fondu 2004, 2005 a 2006.

PF 2004

V roku 2004 bolo rozhodnutím Európskej komisie o financovaní projektov Prechodného fondu 2004 pridelené Slovenskej republike 14,575 mil. EUR s konečným dátumom kontrahovania prostriedkov Prechodného fondu do 15. decembra 2006 a vyplatením do 15. decembra 2007. Rozhodnutie zahŕňa nasledujúce projekty:

2004/016-764.01.01  Posilnenie kontrolných systémov v oblasti potravinovej bezpečnosti									     1,565 mil. EUR
2004/016-764.02.01– Posilnenie riadenia verejných financií		         2,2 mil. EUR
2004/016-764.02.02 Systémové zmeny v daňovej kontrole		       0,93 mil. EUR
2004/016-764.02.03  Budovanie kapacít v oblasti interného auditu	       0,67 mil. EUR
2004/016-764.03.01  Posilnenie súdneho systému		                  0,48 mil. EUR
2004/016-764.03.02  Podpora implementácie Národného programu boja proti drogám									         1,5 mil. EUR
2004/016-764.04.01  Posilnenie administratívnych kapacít v oblasti rodového mainstramingu								         0,5 mil. EUR
2004/016-764.04.02  Rozvoj regionálnych štruktúr pre implementáciu antidiskriminačného acquis						       0,69 mil. EUR
2004/016-764.05.01  Skvalitnenie štatistického systému SR		       1,74 mil. EUR
2004/016-764.06.01  Budovanie kapacít v oblasti cestnej dopravy (posilnenie sociálnej legislatívy)							       0,25 mil. EUR
2004/016-764.07.01  Zlepšenie nakladania s inštitucionálnymi rádioaktívnymi odpadmi (IRAO) v SR							     0,875 mil. EUR
2004/016-764.08.01  Posilňovanie efektívnosti katastrálnych služieb     1,15 mil. EUR
2004/016-764.08.02  Priebežné hodnotenie projektov Prechodného fondu											       0,15 mil. EUR
2004/016-764.08.03  Budovanie inštitucionálneho vybavenia – nealokovaná čiastka 										         1,5 mil. EUR

Spolu Prechodný fond 2004						     14,2 mil. EUR
––––––––––––––––––––––––––––––––––––––––––––-–––––––––––––––––––––––

2004/016-833  Posilnenie kontroly v boji proti korupcii		     0,375 mil. EUR

PF 2005

V roku 2005 Európska komisia rozhodla o financovaní projektov Prechodného fondu 2005 v Slovenskej republike pridelením 10 mil. EUR s konečným dátumom kontrahovania prostriedkov Prechodného fondu do 15. decembra 2007 a vyplatením do 15. decembra 2008. Rozhodnutie zahŕňa nasledujúce projekty:

2005/017-464.01.01  Posilnenie správnej spôsobilosti Poľnohospodárskej platobnej agentúry v oblasti organizácie trhu 					       0,35 mil. EUR
2005/017-464.01.02  Posilnenie riadiacej kapacity Ústredného kontrolného a skúšobného ústavu poľnohospodárskeho v oblasti ekologického poľnohospodárstva 								       0,19 mil. EUR
2005/017-464.01.03  Posilnenie Pôdohospodárskej platobnej agentúry a implementácia Schémy jednotnej platby na plochu podľa reformovanej spoločnej poľnohospodárskej politiky							        0,5 mil. EUR
2005/017-464.01.04  Posilnenie vnútroštátneho kontrolného systému pre lesný reprodukčný materiál 							       0,18 mil. EUR
2005/017-464.02.01  Posilnenie správnej spôsobilosti v súvislosti s nástrojmi merania										       0,45 mil. EUR
2005/.02.02  Vymožiteľnosť práv duševného vlastníctva v Slovenskej republike 											         0,4 mil. EUR
2005/017-464.02.03  Skvalitnenie koordinácie medzi Colnou správou SR a slovenskými orgánmi pre trhový dohľad v oblasti ochrany spotrebiteľa 												        0,25mil. EUR
2005/017-464.03.01  Ukončenie zavádzania schengenského akčného plánu a zriadenie integrovaného modelu bezpečnosti hraníc		         0,6 mil. EUR
2005/017-464.03.02  Podpora pri ukončení zriadenia Justičnej akadémie Slovenska										       0,46 mil. EUR
2005/017-464.03.03  Priebežná podpora boja proti korupcii v Slovenskej republike										         0,7 mil. EUR
2005/017-464.03.04  Posilnenie spôsobilosti pre boj proti korupcii v policajnom zbore										       0,68 mil. EUR
2005/017-464.04.01  Posilnenie administratívnej kapacity Štátneho ústavu pre kontrolu liečiv v súvislosti s používaním liekov  v humánnej medicíne    0,15 mil. EUR
2005/017-464.04.02  Zlepšenie bezpečnosti, kvality a dostupnosti orgánov, tkanív a buniek pre transplantáciu						       0,85 mil. EUR
2005/017-464.04.03  Zlepšenie monitorovania drog a drogovej závislosti na národnej úrovni 									         0,4 mil. EUR
2005/017-464.05.01  Vytvorenie národných indikátorov v oblasti chudoby a sociálneho vylúčenia  (terciárne ukazovatele) 			       0,25 mil. EUR
2005/017-464.05.02  Zlepšenie organizácie pracovného času v sektore zdravotníctva										         0,2 mil. EUR
2005/017-464.06.01  Zostavenie environmentálnych noriem kvality vody  a posilnenie regionálnych a okresných úradov životného prostredia pri vykonávaní kontroly a monitorovania vody							         1,6 mil. EUR
2005/017-464.07.01  Prípravy na otvorenie trhu s elektrinou a plynom pre domácnosti									       0,65 mil. EUR
2005/017-464.07.02  Vývoj informačného a vyhľadávacieho systému pre rádioaktívny odpad a vyhoreté jadrové palivo na Slovensku				         0,5 mil. EUR
2005/017-464.08.01  Nealokovaná čiastka určená na budovanie inštitúcií     0,64 mil. EUR

Spolu Prechodný fond 2005						          10 mil. EUR
––––––––––––––––––––––––––––––––––––––––––-–––––––––––––––––––––––––

PF 2006

V roku 2006 Európska komisia rozhodla o financovaní projektov Prechodného fondu 2006 v Slovenskej republike pridelením 5,17 mil. EUR s konečným dátumom kontrahovania prostriedkov Prechodného fondu do 15. decembra 2008 a vyplatením do 15. decembra 2009. Rozhodnutie zahŕňa nasledujúce projekty:

2006/018-175.01.01 Posilnenie kapacít a kvality kontrolných služieb UKSUP-u   										          0,2 mil. EUR
2006/018-175.02.01 Posilnenie administratívnych štruktúr pre koordináciu systémov sociálneho zabezpečenia vzhľadom na rozsudky Európskeho súdneho dvora 											          0,2 mil. EUR
2006/018-175.03.01 Posilnenie nezávislosti interných audítorov vo verejnom sektore vytvorením audítorských výborov						          0,4 mil. EUR
2006/018-175.03.02  Audit a následná finančná kontrola vlastných zdrojov EÚ											        0,15 mil. EUR
2006/018-175.04.01 Posilnenie riadenia ľudských zdrojov Úradu jadrového dozoru SR 										          0,4 mil. EUR
2006/018-175.05.01 Posilnenie štruktúry bezpečnosti a ochrany zdravia pri práci										          0,3 mil. EUR
2006/018-175.05.02 Zlepšenie a rozšírenie starostlivosti pre resocializáciu a liečbu osôb závislých od psychoaktívnych látok				        0,95 mil. EUR
2006/018-175.05.03 Zlepšenie analýzy a zhodnotenia rizík v oblasti kontroly pesticídov v potrave							        0,45 mil.. EUR
2006/018-175.06.01 Nealokovaná čiastka určená na budovanie inštitúcií 												          2,0 mil. EUR
2006/018-175.06.02 Hodnotenie projektov Prechodného fondu	        0,12 mil. EUR

Spolu Prechodný fond 2006						     5,170 mil. EUR
––––––––––––––––––––––––––––––––––––––––––––––––––––-–––––––––––––––

V rámci Prechodného fondu 2004, 2005 a 2006 boli pre Slovenskú republiku alokované zdroje v rozsahu 29,745 mil. EUR.
Prostriedky z Prechodného fondu 2004 až 2006 boli medzi jednotlivé sektory, ktoré boli v rámci dokumentov Partnerstvo pre vstup, Národného programu pre prijatie acquis a Príručky pre programovanie a implementáciu Prechodného fondu určené ako príjemcovia pomoci, ekvivalentne rozdelené.
Prehľad pridelených finančných prostriedkov, stav kontrahovania a čerpania prostriedkov pre jednotlivé roky je uvedený podrobnejšie v prílohe 1.

2. Implementácia programu Prechodného fondu podľa sektorov

2.1 Spravodlivosť a vnútro

2.1.1 Ministerstvo vnútra SR

Projekty v sektore vnútorné veci s celkovou alokáciou Prechodného fondu 1,36 mil. EUR koordinuje Ministerstvo vnútra SR, sekcia legislatívy a vonkajších vzťahov, odbor zahraničnej pomoci.

PF 2005 (1,28 mil. EUR)

2005-017-464-03-01 Ukončenie zavádzania schengenského akčného plánu a zriadenie integrovaného modelu ochrany hraníc - 0,600 mil. EUR
Cieľ: Dokončenie implementácie Schengenského akčného plánu, zriadenie integrovaného modelu ochrany hraníc a zabezpečenie administratívnych a odborných kapacít potrebných pre úplnú a efektívnu implementáciu schengenského acquis.

2005-017-464-03-04- Posilnenie spôsobilosti pre boj proti korupcii v Policajnom zbore - 0,680 mil. EUR
Cieľ: Zavedenie informačného a analytického systému  a jeho umiestnenie na sekcii kontroly a inšpekčnej služby MV SR, s cieľom napomáhať boj proti korupcii a organizovanému zločinu.

PF 2006 (0,08 mil. EUR)

UIBF 2006-018-175-06-01 Urýchlenie trestného konania v prípadoch trestnej činnosti a korupcie príslušníkov PZ – 0,08 mil. EUR
Cieľ: Zlepšenie a urýchlenie trestného konania v prípadoch korupcie a trestných činov spáchaných pracovníkmi Policajného zboru (PZ) a tiež zvýšenie spolupráce medzi jednotkami PZ, prokuratúrou a súdmi. Zvýšenie miery využitia záznamov zo sledovania osôb a objektov ako priameho dôkazu použiteľného v trestnom konaní a zvýšenie informačnej hodnoty záznamov vykonaných počas sledovania.

Plnenie projektových cieľov

	V projekte 2005-017-464-03-01 Dokončenie implementácie schengenského akčného plánu a zavedenie integrovaného modelu ochrany hraníc bola v komponente č.1 v rámci rekonštrukcie hraničného priechodu Vyšné Nemecké vykonaná montáž siete monitorovacích kamier na južnej časti hranice, dodané nové terénne vozidlá a motocykle, do súladu s európskymi štandardmi vonkajšej hranice boli uvedené železničné priecestia Matovske Vojkovce a Čierna nad Tisou a uskutočnilo sa školenie zamerané na oboznámenie sa s funkciami a úlohami pracovníkov Centra operatívneho riadenia. Hraničný priechod Vyšné Nemecké v súčasnosti spĺňa všetky európske štandardy vonkajších hraníc.
	V rámci komponentu č. 2 boli v marci a júni 2007 zrealizované 2 pracovné semináre pod vedením predsedu trestného súdu v Mont De Marsan p. Douchin za účasti zástupcov odboru vyšetrovania Úradu hraničnej a cudzineckej polície MV SR (UHCP MV SR), Úradu boja proti organizovanej kriminalite, Úradu boja proti korupcii, Úradu justičnej a kriminálnej polície a Ministerstva spravodlivosti SR, na ktorých boli prediskutované návrhy v oblasti reorganizácie represívneho reťazca, prerozdelenia právomocí, využívania právnych expertíz a odpočúvania telefonických rozhovorov. Následne bol uskutočný workshop, na ktorom boli návrhy prezidenta francúzskeho Trestného súdu odsúhlasené zástupcami Ministerstva spravodlivosti SR, Generálnej prokuratúry, a Ministerstva vnútra SR a budú  zakotvené v slovenskom trestnom zákone v oblasti ilegálnej imigrácie a nelegálneho vstupu a pobytu.
V rámci komponentu č. 3 sa uskutočnila vzdelávacia stáž pre 4 pracovníkov SIRENE Bratislava na SCOPOL-e vo Francúzsku, ďalej sa uskutočnil workshop na tému boj proti všetkým formám ilegálnej imigrácie, na ktorom sa zúčastnili 20 pracovníci ÚHCP MV SR, Národnej jednotky boja proti ilegálnej migrácii a budúcich mobilných jednotiek Hraničnej polície pod vedením francúzskeho experta z Centrálneho riaditeľstva Hraničnej polície vo Francúzsku a workshop pod vedením francúzskeho experta pre pracovníkov ÚHCP MV SR na tému pohotovostných plánov a reakčnej kapacity policajných útvarov.
Aktivity v komponentoch č. 4 a 5 vinou rakúskeho twinningového partnera neboli zrealizované.
	V komponente č. 6 sa v apríli 2007 uskutočnila študijná cesta pre 3 predstaviteľov ÚHCP MV SR v rámci útvarov špecializovaných na boj proti ilegálnej práci, v júni 2007 sa uskutočnil workshop za účasti 15 pracovníkov ÚHCP MV SR zameraný na tému boja proti všetkým formám trestnej činnosti spojenej s ilegálnou imigráciou, v októbra 2007 sa uskutočnil seminár pre 20 pracovníkov ÚHCP MV SR na tému boja proti ilegálnej práci cudzincov v zákonnom a nezákonnom postavení, seminár pre 25 pracovníkov ÚHCP MV SR na tému boj proti ilegálnej práci, seminár pre 20 pracovníkov ÚHCP MV SR na tému boja proti ilegálnej práci cudzincov v zákonnom a nezákonnom postavení a na záver v novembri 2007 sa skutočnili 2 konferencie za účasti 20 policajných príslušníkov ÚHCP MV SR zamerané na Schengenskú problematiku.
	V projekte 2005-017-464-03-04 Posilnenie spôsobilosti pre boj proti korupcii v Policajnom zbore v 1. časti projektu – twinning light bola vypracovaná súhrnná analýza protikorupčných stratégií a analýza súčasného stavu prevencie v Policajnom zbore (PZ). V auguste a septembri 2007 sa uskutočnilo v Bratislave, Banskej Bystrici a Košiciach 6 seminárov pre 59 pracovníkov SKIS MV SR, Úradu boja proti organizovanej kriminalite P PZ a Úradu justičnej a kriminálnej polície PZ, ktoré boli zamerané na prevenciu korupcie v PZ, spôsoby a formy boja proti kriminalite v PZ, zvýšenie právneho povedomia v PZ s cieľom boja proti korupcii, metodiku zberu, spracovania a analýzy informácií operatívneho charakteru, objasňovanie korupčnej trestnej činnosti s využitím inštitútu agenta (krycie operácie), psychológiu riadenia výsluchu a využívanie osôb spolupracujúcich s políciou. V októbri 2007 sa konalo školenie zamerané na monitorovanie podozrivých osôb a objektov s dôrazom na postupy použité v monitoringu. V novembri 2007 sa uskutočnilo praktické cvičenie na tému bezpečnosť a ochrana dát v informačných systémoch, na tému analýzy praktických a informačných systémov v operatívnych zložkách polície, vymáhaní zákona na poli boja proti korupcii a na tému prezentácia vedomostí a know – how súvisiacich s informačnými a analytickými systémami v odhaľovaní trestnej činnosti.
V 2. časti projektu – technická asistencia došlo k podpisu zmluvy dňa 11. decembra 2007. Dňa 13. decembra 2007 sa konal 1. Riadiaci výbor, na ktorom bol dohodnutý časový harmonogram projektu, riadenie a postupy implementácie projektu. Realizácia projektu bude pokračovať v roku 2008.
V projekte UIBF 2006-018-175-06-01 Urýchlenie trestného konania v prípadoch trestnej  činnosti a korupcie v mesiaci júl a august 2007 prebehlo vypracovanie detailného projektového návrhu a v období od 9. novembra 2007 do 4. januára 2008 prebieha cirkulácia projektu. Projekt bude realizovaný v roku 2008.

2.1.2 Ministerstvo spravodlivosti SR

Projekty v sektore spravodlivosť s celkovou alokovanou čiastkou Prechodného fondu 1,25 mil. EUR koordinuje Ministerstvo spravodlivosti SR, oddelenie komunitárnych programov a bilaterálnej spolupráce.

PF 2004 (0,48 mil. EUR)

2004/016-764.03.01 Posilnenie súdneho systému - 0,48 mil. EUR
Cieľ: Zlepšenie efektivity slovenského súdnictva zabezpečením plného vzdelávania sudcov a personálu súdov, zameraného na správnu a efektívnu implementáciu acquis.

PF 2005 (0,62 mil. EUR)

2005/017-464.03.02 Podpora finalizácie založenia Justičnej akadémie Slovenska - 0,48 mil. EUR
Cieľ: Zlepšenie vzdelávacieho systému súdnictva na Slovensku a tým zlepšenie schopnosti slovenských sudcov uplatňovať európske právo. Zlepšenie fungovania a organizácie Justičnej akadémie Slovenska. Prenos skúseností súvisiacich s profesionálnymi a metodologickými aspektmi vzdelávania sudcov za pomoci členských štátov, ktoré majú dlhoročné skúsenosti.

2005/017-464.08.01 UIBF Právna pomoc a vzdelávanie sudcov v oblasti súťažného a konkurzného práva - 0,14 mil. EUR
Cieľ: Pokračovanie posilňovania efektivity súdnictva v oblasti civilného práva. Vývoj elektronických formulárov pre použitie na súdoch a špecializované vzdelávanie sudcov v oblasti súťažného a konkurzného práva.

PF 2006 (0,15 mil. EUR)

2006/018-175.06.01 UIBF Podpora ďalšieho zvyšovania súdnych kapacít v oblasti trestných vecí - 0,15 mil. EUR
Cieľ: Podpora posilnenia súdnej kapacíty v oblasti trestných vecí v súlade s kritériami acquis. Zlepšenie výsledkov dosiahnutých v predchádzajúcom období charakterizovanom zavedenia probačných a mediačných služieb na súdoch Slovenska.

Plnenie projektových cieľov

Projekt 2004/016-764.03.01 Posilňovanie súdneho systému, komponent Hodnotenie pracovného zaťaženia sudcov (TWL) bol ukončený v auguste 2007. Rakúski partneri navrhli elektronický hodnotiaci systém práce sudcov a súdov v závislosti od veľkosti súdu a počtu prípadov. Systém bol prezentovaný vedeniu ministerstva aj Súdnej rade SR. Komponent Právne povedomie bol ukončený v júli 2007. Boli uskutočnené vzdelávacie aktivity pre podnikateľskú a občiansku verejnosť, vytvorené propagačné materiály o rozhodcovskom konaní, vzorové dokumenty pre verejnosť týkajúce sa konania pred rozhodcovskými súdmi, bola vytvorená web stránka www.arbiter.sk, vykonali sa workshopy pre rozhodcov a personál rozhodcovských súdov.
Projekt 2005/017-464-03-02 Podpora finalizácie založenia Justičnej akadémie (TWL) je v štádiu implementácie. Aktivity projektu sú z troch štvrtín naplnené podľa časového harmonogramu projektu. Bolo uskutočnených 9 workshopov na rôzne témy z civilného ako aj trestného práva, pripravujú sa 2 stáže sudcov na Európskom súdnom dvore a dve stáže na Súde prvej inštancie EÚ v Luxemburgu. Pri implementácii projektu sa vyskytli menšie problémy v aktivite 3 – Vypracovanie Analýzy nového vzdelávacieho systému sudcov a prokurátorov na Slovensku. Ich vyriešenie sa predpokladá pri spracovaní záverečnej správy k projektu.
V projekte 2005/017-464.08.01 UIBF Právna pomoc a vzdelávanie sudcov v oblasti súťažného a konkurzného práva (TA) sa uskutočnili dva semináre pre sudcov a prokurátorov. Začali sa práce na slovníku výrazov z oblasti súťažného práva. Projekt prebieha bez komplikácií a podľa dohodnutého časového harmonogramu.
Projekt Prechodného fondu 2006 bol k 31. decembru 2007 v prípravnej fáze. Prebiehalo spracovanie podkladov pre verejnú súťaž.

2.1.3 Úrad vlády SR; sekcia kontroly a boja proti korupcii

Projekty Prechodného fondu v celkovom objeme 0,9 mil. EUR koordinuje Úrad vlády SR, odbor ochrany finančných záujmov Európskej únie a boja proti korupcii.

PF 2005 (0,7 mil. EUR)

2005/017-464.03.03 Priebežná podpora boja proti korupcii - 0,7 mil. EUR
Cieľ: Účinnejší a účelovejší boj proti korupcii. Ďalšie posilňovanie inštitucionálnej a administratívnej kapacity na zabránenie korupcii a boja proti nej, zabezpečenie, aby špecializované orgány činné v trestnom konaní zaoberajúce sa korupciou boli schopnejšie a účinnejšie pri vyšetrovaní, odhaľovaní a rozhodovaní v prípadoch preukazujúcich korupčné správanie, zabezpečenie primeraného prístupu k spravodlivosti zvýšením kapacity novovytvorených stredísk bezplatnej právnej pomoci a príprava prehľadu zhodnotenia predpisov a mechanizmov podporujúcich aktivity v oblasti boja proti korupcii.

PF 2006 (0,2 mil. EUR)

2006/018-175.06.01 UIBF Školenia pre školiteľov v oblasti ochrany finančných záujmov - 0,2 mil. EUR
Cieľ: Zlepšenie systému ochrany finančných záujmov EÚ a posilnenie administratívnych kapacít Slovenska prostredníctvom pružného a efektívneho reagovania na požiadavky orgánov a inštitúcií zainteresovaných do ochrany finančných záujmov EÚ v SR na zabezpečenie školiacich aktivít. Vyškolenie národných expertov v oblasti ochrany finančných záujmov EÚ, ktorí budú pôsobiť ako školitelia a prostredníctvom poskytovania školiacich aktivít zameraných na túto problematiku budú šíriť svoje vedomosti ďalej, ostatným pracovníkom v tejto oblasti na národnej úrovni.

Plnenie projektových cieľov

V projekte 2005/017-464.03.03 Priebežná podpora boja proti korupcii všetky tri nakontrahované podprojekty sú po podpise zmlúv v štádiu implementácie. Implementácia projektov prebieha podľa dohodnutého časového harmonogramu. Jeden komponent nebol nakontrahovaný z dôvodu 2 neúspešných cirkulácií a nedostatočnom čase na prepracovanie projektového formuláru na formu technickej asistencie a zabezpečenie procesu verejného obstarávania do 15. novembra 2007.
Projekt 2006/018-175.06.01 Školenia pre školiteľov v oblasti ochrany finančných záujmov je ešte len v prípravnej fáze. Bol vypracovaný prieskum trhu a zadávacie podmienky k projektu.

2.1.4 Úrad vlády SR; Generálny sekretariát Výboru ministrov pre drogové závislosti a kontrolu drog

Projekty Prechodného fondu v celkovom objeme 2,45 mil. EUR koordinuje Úrad vlády SR, Generálny sekretariát Výboru ministrov pre drogové závislosti a kontrolu drog.

PF 2004 (1,5 mil. EUR)

2004/016-764.03.02 Podpora implementácie Národného programu boja proti drogám - 1,5 mil. EUR
Cieľ: Podpora realizácie Národného programu boja proti drogám 2004 - 2008 pre dosiahnutie jeho strednodobých cieľov v oblasti prevencie, liečby a resocializácie drogovo závislých osôb a znižovania ponuky drog. Vybudovanie a posilnenie inštitucionálnych, administratívnych a odborných kapacít na všetkých stupňoch verejnej správy a verejných služieb SR, ktoré majú do činenia s bojom proti drogám, ako aj v zúčastnených organizáciách tretieho sektora na uskutočňovanie projektov a aktivít stanovených v národnom programe. Posilnenie komunikácie koordináciou a spoluprácou všetkých subjektov, ktoré sa zúčastňujú na boji proti drogám a minimalizácia negatívneho dosahu a dôsledkov obchodovania s drogami a drogových závislostí (vo verejnom aj neštátnom sektore).

PF 2006 (0,95 mil. EUR)

2006/018-175.05.02 Zlepšenie a rozšírenie starostlivosti pre resocializáciu a liečbu osôb závislých od psychoaktívnych látok - 0,95 mil. EUR
Cieľ: Boj proti zneužívaniu drog dosiahnutím úrovne resocializácie a rehabilitácie osôb závislých od psychoaktívnych látok porovnateľnej s ostatnými členskými štátmi EÚ. Zvýšenie úrovne všetkých aktivít vykonávaných resocializačnými zariadeniami pri poskytovaní starostlivosti o osoby závislé od psychoaktívnych látok.

Plnenie projektových cieľov

Projekt 2004/016-764.03.02 Podpora implementácie Národného programu boja proti drogám bol rozdelený na tri časti.
I. časť: Twinning - podujatia v rámci projektu boli formálne rozdelené do piatich komponentov, z ktorých tri hlavné  v sebe zahŕňali spolu 42 rôznych aktivít (seminárov, tréningov, študijných ciest), ktorých sa zúčastnilo takmer 300 účastníkov, zástupcov približne 125 rôznych inštitúcií zo Slovenska. Tieto boli lektorované 30 odborníkmi z Nemecka, Česka a Belgicka. Záverečnej konferencie k twinningovému projektu „Podpora implementácie Národného programu boja proti drogám v SR na obdobie rokov  2004 – 2008“ sa zúčastnili zástupcovia európskych inštitúcií pôsobiacich v oblasti boja proti drogám, zástupcovia medzinárodných sietí Euronet a Prevnet, lektori zo Nemeckej spolkovej republiky a Českej republiky a takmer 120 hostí zo Slovenska.  Celkové výsledky, ktoré boli dosiahnuté v rámci projektu, zhodnotenie po jednotlivých komponentoch a tiež definovanie ďalších potrieb a krokov, ktoré je potrebné podniknúť, aby sa zabezpečila udržateľnosť projektových výsledkov, to všetko odznelo počas konferencie. K jednotlivým prezentovaným témam prebehli diskusie v pracovných skupinách. 
Projekt sa zameriaval na posilňovanie administratívnych a odborných kapacít potrebných na realizáciu aktivít a programov v oblasti znižovania ponuky a dopytu drog. Hlavný dôraz sa kládol na prenos know-how a odbornej spôsobilosti z krajín EÚ pri realizácii programov a aktivít, primerane upravených a prispôsobených špecifickým požiadavkám a podmienkam na Slovensku. Cieľ a výsledky stanovené na začiatku projektu boli splnené.
II. časť: Technická asistencia - vzdelávacie aktivity v oblasti drogovej problematiky, bol projekt realizovaný formou dvoj- a trojdňových seminárov pre pracovníkov štátnej správy, samosprávy a príslušníkov Vojenskej polície zameraných na získavanie teoretických vedomostí a praktických zručností formou panelových a skupinových aktivít, modelových situácií, prezentácie „best practices“, minimalizácie základných nedostatkov a aplikácie pozitívnych skúseností. Uskutočnilo sa spolu 20 plánovaných seminárov, ktoré absolvovalo 18 pracovníkov miestnej, regionálnej správy ako aj 82 príslušníkov Vojenskej polície.
Výstupom bolo okrem tréningov aj vytvorenie a vytlačenie príručky pre zamestnancov samosprávy a územnej štátnej správy „Zásady a kritériá pre tvorbu a hodnotenie regionálnej protidrogovej politiky“ a vytvorenie a tlač príručky „Vyšetrovanie drogovej kriminality“. Príručky majú charakter odbornej recenzovanej publikácie (manuálu).
V rámci tejto časti projektu sa ďalej realizovalo dovybavenie Drogového informačného portálu (DIP). Vývoj a následná implementácia jednotlivých modulov prispeli k sprehľadneniu portálu DIP a k zjednodušeniu práce odborníkov z oblasti drogovej problematiky a administrátorov obsahu. V podobe modulov dotazníky a formuláre, pribudli nástroje na aktívny zber údajov a dát od návštevníkov portálu. Programové moduly na zber štatistických údajov zvýšili úroveň komunikácie DIP a spolupracujúcich organizácií (regionálne úrady verejného zdravotníctva, Resocializačné centrá, Ministerstvo vnútra SR, Ministerstvo obrany SR, strediská včasného záchytu drog atď.).
III. časť: Grantová schéma – v rámci tejto schémy boli pre 25 subjektov pôsobiacich v oblasti prevencie drogových závislostí, liečby a resocializácie drogovo závislých osôb, podporené projekty, ktoré z úrovne „grass root“ navrhli a realizujú mimovládne organizácie a inštitúcie pôsobiace v tejto oblasti. Prostredníctvom podporených projektov sa napríklad skvalitnila terénna práca s užívateľmi drog (projekt OZ PRIMA a OZ ODYSEUS). V iných projektoch sa v rámci vzdelávania koordinátorov drogových a iných závislostí (projekty MÚ Sládkovičovo, Pedagogicko–psychologická poradňa Martin, Metodicko–pedagogické centrum Martin, Krajský školský úrad Prešov) vytvorila báza kapacít pôsobiacich v oblasti drogových závislostí na lokálnej úrovni. Tento typ práce prinesie výsledky práve až za hranicami projektu, teda v období, keď koordinátori budú využívať to, čo sa dozvedeli, zistili, naučili. V rámci niektorých projektov sa podarilo vytvoriť metodiky nízkoprahových centier, resp. ich fungovania (Nadácia otvorenej spoločnosti – Open Society Foundation - NOS-OSF, Prijatie Sp. Nová Ves). Je predpoklad, že mimovládne organizácie, ktoré svoje aktivity v oblastiach spojených so závislosťami vykonávajú niekoľko rokov, budú v nich pokračovať.
V projekte 2006/018-175.05.02 Zlepšenie a rozšírenie starostlivosti pre resocializáciu a liečbu osôb závislých od psychoaktívnych látok v roku 2007 prebiehala realizácia twinningovej časti projektu. Vypracované boli správa o súčasnej situácii: Analýza existujúcej situácie v resocializačných zariadeniach v Slovenskej republike a európska správa: Skúsenosti so sociálnou reintegráciou drogovo závislých osôb v 11 krajinách EÚ. Časti Technická asistencia a Grantová schéma boli v stave príprav a budú realizované v roku 2008.

2.2 Poľnohospodárstvo a kataster

2.2.1 Ministerstvo pôdohospodárstva SR

Projekty v sektore poľnohospodárstva v celkovej výške alokovaných prostriedkov Prechodného fondu 3,085 mil. EUR koordinuje programová implementačná jednotka pri odbore zahraničných vzťahov a vzťahov s EÚ Ministerstva pôdohospodárstva SR. Konečnými prijímateľmi pomoci sú organizačné zložky ministerstva, prípadne organizácie v jeho pôsobnosti.

PF 2004 (1,085 mil. EUR)

2004/016-764.01.01 Posilňovanie kontrolných systémov v oblasti bezpečnosti potravín – 0,65 mil. EUR
	Cieľ: Zvýšenie ochrany bezpečnosti potravín a zabezpečenie jednotného systému vstupov a výstupov pri odrodách prihlásených na registráciu a skvalitnenie činnosti sekcie kontroly Poľnohospodárskej platobnej agentúry. Kontrola primárnych vstupov do potravinového reťazca a do prostredia; monitorovanie zakázaných látok v živočíšnych produktoch na zabezpečenie ochrany spotrebiteľa a životného prostredia.

2004/016-764.08.03 UIBF Synchronizácia dát pre centrálny register odrôd – 0,2 mil. EUR
	Cieľ: Vypracovanie databázových spracovateľských štatistických programov pre evidenciu údajov a spracovanie výsledkov pre registráciu odrôd v nadväznosti na EÚ.

2004/016-764.08.03 UIBF Technická asistencia pre posilnenie a skvalitnenie činnosti sekcie kontroly Pôdohospodárskej platobnej agentúry – 0,235 mil. EUR
Cieľ: Ďalšie zvýšenie odbornosti a zručností kontrolórov PPA, riadiacich a výkonných zamestnancov sekcie kontroly PPA v oblasti metodiky, plánovania a realizácie kontrol vo všetkých oblastiach a zameraniach kontrolnej činnosti.

PF 2005 (1,345 mil. EUR)

2005/017-464.01.01 Ďalšie zlepšenie organizácie trhu a systému kontroly na všetkých úrovniach – 0,35 mil. EUR
Cieľ: Posilnenie administratívnych kapacít Pôdohospodárskej platobnej agentúry v oblasti organizácie trhu.

2005/017-464.01.02 Posilnenie správnej spôsobilosti Ústredného kontrolného a skúšobného ústavu poľnohospodárskeho v oblasti ekologického poľnohospodárstva – 0,19 mil. EUR
Cieľ: Aktualizácia a posilnenie správnej spôsobilosti kompetentnej autority ÚKSÚPu v oblasti ekologického poľnohospodárstva.

2005/017-464.01.03 Posilnenie Pôdohospodárskej platobnej agentúry a implementácia Schémy jednotnej platby na plochu podľa reformovanej spoločnej poľnohospodárskej politiky – 0,5 mil. EUR
Cieľ: Posilnenie procedurálnych aspektov (administrácia, kontrola, školenie) PPA, ako aj inštitucionálnej prípravy PPA na reformu SPP.

2005/017-464.01.04 Posilnenie vnútroštátneho kontrolného systému pre lesný reprodukčný materiál - 0,205 mil. EUR
Cieľ: Posilnenie národného kontrolného systému v rámci implementácie nariadenia Rady 1999/105/EC pre označovanie lesného reprodukčného materiálu.

2005/017-464.08.01 UIBF Ďalšie posilnenie systémov pre registráciu prípravkov na ochranu rastlín – 0,1 mil. EUR
	Cieľ: Školenia s cieľom dokončiť efektívnu implementáciu smernice Rady č. 91/414/EEC a súvisiacej legislatívy, najmä s účelom vytvorenia koordinačnej jednotky, ktorá bude dohliadať na proces registrácie (projekt je pokračovaním projektu 2004/016-764.01.01 Posilňovanie kontrolných systémov v oblasti bezpečnosti potravín).

PF 2006 (0,655 mil. EUR)

2006/018-175.01.01 Posilnenie kapacít a kvality kontrolných služieb ÚKSÚP-u – 0,225 MEUR
	Cieľ: Zlepšenie a posilnenie kvality kontrolných procedúr a štatistického vyhodnocovania analytických dát v súlade s normou EN 17 025 s cieľom získať akreditáciu laboratória na environmentálne analýzy a zlepšenie dozoru využitia, spracovania a distribúcie prostriedkov na ochranu rastlín z vertikálneho pohľadu.

2006/018-175.06.01 UIBF Posilnenie PPA v administrácii a kontrolných činnostiach vzhľadom k opatreniam integrovanej podpory administrovaných IACS-om – 0,240 MEUR
	Cieľ: Zlepšenie administrácie podpôr a kontrolných funkcií PPA vzhľadom na integráciu podporných opatrení administrovaných IACS-om s cieľom  ochrany ŽP, zlepšenie životných podmienok vo vidieckych oblastiach a eliminácie opúšťania pozemkov a marginalizácii.

2006/018-175.06.01 UIBF Posilnenie veterinárnej kontroly v oblasti ochrany zvierat na farmách a v čase porážok alebo usmrtenia - 0,190 MEUR
	Cieľ: Vývoj softvéru na posilnenie veterinárnych kontrol v oblasti ochrany zvierat na farmách a v čase porážok s cieľom zjednotenia kontrol, štatistického hodnotenia a monitorovania a uprednostnenia týkajúcich sa oblastí.

Plnenie projektových cieľov

Projekt 2004/016-764.01.01 Posilňovanie kontrolných systémov v oblasti bezpečnosti potravín bol ukončený. Implementácia projektových aktivít prebehla v súlade so zmluvnými podmienkami. V rámci projektu sa realizovali školenia a študijné cesty v oblasti stanovenia organických kontaminantov, kontroly kvality prípravkov na ochranu rastlín a v oblasti hodnotenia rizika a manažmentu výrobkov na ochranu rastlín v súlade so smernicou Rady č. 91/414/EEC. Zmluvy s dodávateľmi na dodávku zariadení v rámci II. tendra boli podpísané v prvej tretine decembra 2006, dodávka prebehla na začiatku roka 2007.
V projekte 2004/016-764.08.03 Synchronizácia dát pre centrálny register odrôd prebehla implementácia projektových aktivít v súlade so zmluvnými podmienkami. Projekt CRO zabezpečí jednotný systém vstupov a výstupov o odrodách prihlásených na registráciu a zjednotí štatistické spracovávanie dát o odrodách získaných z meraní a pozorovaní na skúšobných staniciach ÚKSÚP. Zároveň sa vytvorila jedna centrálna databáza, ku ktorej je zabezpečený jednotný prístup cez webovské rozhranie.
2004/016-764.08.03 UIBF Technická asistencia pre posilnenie a skvalitnenie činnosti sekcie kontroly PPA. V rámci projektu sa uskutočnili semináre a odborné ukážky kontrolných postupov na pracoviskách, ktoré využívajú opatrenia organizácie trhu v Rakúsku a v SR (mliekarne, silá, mäsokombináty a pod.) pre pracovníkov PPA. Sekcia kontroly PPA posilnila a zefektívnila výkon kontrol v oblastiach definovaných v projekte, zlepšila svoje metodické podklady a manuály (pre oblasť výkonu kontrol, školenie kontrolórov, delegované činnosti) a naštartovala prípravu vnútorného kontrolného systému a systému rizikovej analýzy.
Projekt 2005/017-464.01.01 Ďalšie zlepšenie organizácie trhu a systému kontroly na všetkých úrovniach v rámci PPA sa implementuje v súlade so stanoveným harmonogramom. V rámci sledovaného obdobia sa uskutočnili aktivity zamerané na administrovanie a realizáciu mechanizmov v sektore vývozných náhrad pre poľnohospodárske výrobky a spracované poľnohospodárske výrobky a na administrovanie a realizáciu  intervencie obilnín.
V projekte 2005/017-464.01.02 Posilnenie správnej spôsobilosti ÚKSÚP v oblasti ekologického poľnohospodárstva sa v rámci sledovaného obdobia uskutočnili aktivity zamerané na zhodnotenie súčasnej úrovne fungovania systému ekologického poľnohospodárstva na Slovensku a v Taliansku, na udeľovanie dovozných certifikátov pre produkty/potraviny podľa nariadenia Komisie č. 1788/2001 a na výpočet skladby organických potravín a krmív.
Projekt 2005/017-464.01.03 Posilnenie PPA a implementácia Schémy jednotnej platby na plochu sa implementuje podľa stanoveného harmonogramu. V rámci sledovaného obdobia sa uskutočnili aktivity zamerané na predstavenie systému priamych platieb poskytovaných v SR, analýzu legislatívy ES a na predstavenie rakúskeho systému SPS (Single Payment Scheme) a jednotlivých modelov SPS.
	Projekt 2005/017-464.01.04 Posilnenie vnútroštátneho kontrolného systému pre lesný reprodukčný materiál bol k 31. decembru 2007 v počiatočnom štádiu realizácie. Zmluvy pre oba komponenty boli podpísané v decembri 2007. Hlavné aktivity budú realizované v roku 2008.
	Ciele projektu 2005/017-464.08.01 UIBF Ďalšie posilnenie systémov pre registráciu prípravkov na ochranu rastlín boli dosiahnuté. V rámci projektu sa uskutočnili aktivity zamerané na dokončenie efektívnej implementácie smernice Rady č. 91/414/EEC a súvisiacej legislatívy. Školenia boli zamerané na aktivity v oblasti legislatívy EÚ súvisiace s procesom schvaľovania účinných látok na úrovni EÚ, na kontrolu kvality práce, t. j. oboznámenie sa s riadením a organizáciou práce v PSD, na problematiku odberu vzoriek pre poregistračnú kontrolu, na školenia v oblasti životného prostredia a ekotoxikológie, na politiku v oblasti pesticídov zameranú na štátnu stratégiu a národný akčný plán v oblasti pesticídov, monitoring a vymáhanie práva, systém používania pesticídov v určitých špecifických lokalitách a na zlepšenie postupov spracovania a koordinácie žiadostí o registráciu prípravkov na ochranu rastlín.
Projekt 2006/018-175.01.01 Posilnenie kapacít a kvality kontrolných služieb UKSUP-u sa implementuje v súlade so stanoveným harmonogramom. V rámci sledovaného obdobia sa uskutočnili aktivity zamerané na praktické ukážky štatistického hodnotenia podľa EN 17025 a postupy pre prípravu a čistenie vzoriek poľnohospodárskeho pôvodu.
Projekty UIBF z Prechodného fondu 2006 boli k 31. decembru 2007 v predimplementačnej fáze (príprava zadávacích podmienok a súťažných podkladov).

2.2.2 Štatistický úrad SR

Projekty v sektore štatistiky s celkovou alokovanou výškou Prechodného fondu 2,186 mil. EUR koordinuje podpredseda úradu a odbor európskych záležitostí a medzinárodnej spolupráce Štatistického úradu SR. Konečným prijímateľom pomoci je Štatistický úrad SR.

PF 2004 (1,936 mil. EUR)

2004/016-764.05.01 Využitie administratívnych zdrojov na posilnenie a zlepšenie štatistického informačného systému – 1,74 mil. EUR
	Cieľ: Zvýšenie kvality, efektívnosti a flexibility štatistického informačného systému zberom údajov z administratívnych zdrojov, integrácia jednotlivých administratívnych zdrojov do štatistického informačného systému a vytvorenie systému pre využívanie administratívnych zdrojov.

2004/016-764.08.03 UIBF Dodatočný softvér pre systém INTRASTAT–SK – 0,196 mil. EUR
Cieľ: Doplnenie existujúceho aplikačného programového vybavenia s cieľom lepšieho zachytenia, spracovania a diseminácie údajov INTRASTAT-SK o ďalšie funkčné aplikačné programové vybavenie.

PF 2006 (0,25 mil. EUR)

2006/018-175.06.01 UIBF Vývoj softvéru na zostavenie výstupných tabuliek národných účtov podľa nového Transmisijného programu ESA 95 - 0,25 mil. EUR
Cieľ: Vytvorenie centrálnej výstupnej databázy štatistických údajov pre národné účty a vládnu finančnú štatistiku v rámci transmisijného programu podľa metodiky ESA 95.

Plnenie projektových cieľov

Realizáciou projektu 2004/016-764.05.01 Využitie administratívnych zdrojov na posilnenie a zlepšenie štatistického informačného systému sa vytvorili predpoklady pre integráciu jednotlivých administratívnych zdrojov (AZ) do štatistického informačného systému AŠIS a vytvoril sa systém na štandardizovaný automatizovaný zber a spracovanie dát z AZ. Systém bude plne zavedený postupne v súlade s kontrolnými termínmi stanovenými v logickej matrici.
Po ukončení projektu UIBF 2004 Dodatočný softvér pre systém INTRASTAT–SK bolo existujúce aplikačné programové vybavenie doplnené o 87 nových funkcionalít.
Projekt 2006/018-175.06.01 UIBF Vývoj softvéru na zostavenie výstupných tabuliek národných účtov podľa nového Transmisijného programu ESA 95 bol k 31. decembru 2007 v štádiu prípravy verejného obstarávania.

2.2.3 Úrad geodézie, kartografie a katastra SR

Projekt, v sektore katastra s celkovou alokáciou prostriedkov Prechodného fondu 1,15 mil. EUR, koordinovala programová implementačná jednotka zriadená pri Úrade geodézie, kartografie a katastra SR, odbor medzinárodných vzťahov. Konečnými prijímateľmi pomoci sú organizačné zložky úradu, prípadne organizácie v jeho pôsobnosti.

PF 2004 (1,15 mil. EUR)

2004/016-764.08.01 Posilnenie efektívnosti katastrálnych služieb– 1,15 mil. EUR
	Cieľ: Zabezpečenie efektívneho prístupu ku katastrálnym službám ako súčasť vládnej stratégie boja proti korupcii a zlepšenie poskytovania služieb slovenským ako aj európskym občanom a firmám, poskytovaním zjednodušenej, urýchlenej a bezpečnej on-line administratívnej procedúry a katastrálnych služieb pre občanov, súkromný aj verejný sektor.

Plnenie projektových cieľov

V projekte 2004/016-764.08.01 Posilnenie efektívnosti katastrálnych služieb, v podprojekte dodávka boli dodané zariadenia na technické vybavenie pracovísk rezortu na podporu implementácie elektronickej podateľne v termíne do 15. júna 2007.
V podprojekte Twinning Light boli aktivity sústredené na vyškolenie 300 zamestnancov o elektronických službách v katastri, o stratégii riadenia vzťahov s klientmi. Bola vydaná informačná brožúra o činnosti rezortu geodézie, kartografie a katastra. Projekt bol ukončený 15. júnu 2007.
	Predmetom podprojektu Technická asistencia bola dodávka softvéru pre elektronickú podateľňu a registratúru katastra. Dodaný softvér bol odskúšaný na pilotnom pracovisku Výskumného ústavu geodézie a kartografie SR. Projekt bol ukončený 7. novembru 2007.

2.3 Životné prostredie

2.3.1 Ministerstvo životného prostredia SR

	Projekty v sektore životného prostredia s celkovou alokovanou výškou Prechodného fondu 2,656 mil. EUR koordinuje sekcia environmentálnych programov a projektov Ministerstva životného prostredia SR.

PF 2004 (0,199 mil. EUR)

2004/016-764.08.0301 UIBF Zabezpečenie plnenia informačných tokov o kvalite vôd jazier a vodárenských nádrží SR vo vzťahu k EEA a EK a softvérové posilnenie databázového systému vôd určených na kúpanie – 0,199 mil. EUR
Cieľ: Zabezpečenie plnenia Zmluvy o pristúpení SR k EÚ v oblasti plnenia reportingových požiadaviek vyplývajúcich pre SR z právnych predpisov EÚ a z požiadaviek Európskej environmentálnej agentúry (EEA) pri získavaní údajov o kvalite vôd v jazerách a vodných nádržiach SR s cieľom  ich poskytnutia do informačnej siete EIONET – Voda, ďalej pilotná realizácia podľa princípov rámcovej smernice o vodách (RSV) a právnych predpisov SR a vytvorenie informačného a databázového systému o vode určenej na kúpanie, zohľadňujúceho požiadavky smernice 76/160/EHS.

PF 2005 (1,867 mil. EUR)

2005/017-464.06.01 Stanovenie hodnôt environmentálnych noriem kvality pre vodu a posilnenie krajských a obvodných úradov životného prostredia pri implementácii kontroly a monitoringu vôd – 1, 6 mil. EUR
Cieľ: Zlepšenie spôsobilosti slovenskej centrálnej, regionálnej a miestnej správy, aby sa zabezpečil úplný výkon acquis týkajúcich sa kvality vody.

2005/017-464.08.01 UIBF Vypracovanie národnej metodiky pre určenie kvality vody v nížinných riekach v súlade s RSV s použitím fytoplanktónu a návrh pre monitorovanie fytobentosu – 0,12 mil. EUR
Cieľ: Harmonizácia legislatívy týkajúcej sa vody v SR so smernicami EÚ, hlavne so Smernicou 2000/60/EC Európskeho parlamentu a Rady EÚ, umožnenie prispôsobenia monitorovania a stanovenie biologickej kvality vôd vzhľadom na ich špecifické preferencie ako súčasť stanovenia ekologického stavu povrchových vôd.

2005/017-464.08.01 UIBF Technická podpora Informačnému systému pre posudzovanie vplyvov na životné prostredie, časť Strategické environmentálne posudzovanie (SEA) – 0,147 mil. EUR
Cieľ: Podpora skvalitnenia a dobudovania podmienok pre implementáciu zákona v oblasti informačného zabezpečenia zúčastnených subjektov a participácie verejnosti v procese SEA, ako normy transponujúcej acquis v oblasti SEA, prístupu verejnosti k informáciám o životnom prostredí a zapojenia verejnosti do rozhodovacích procesov v starostlivosti o životné prostredie.

PF 2006 (0,59 mil. EUR)

2006/018-175.06.01 UIBF Implementácia Smernice Európskeho parlamentu a Rady č. 2006/21/EC o nakladaní s odpadom z ťažobného priemyslu - 0,21 mil. EUR
Cieľ: Podstatné zlepšenie manažmentu odpadu z ťažobného priemyslu v Slovenskej republike a celkové zlepšenie ochrany životného prostredia a kvality života obyvateľov a príprava administratívnych, technických a legislatívnych nástrojov a administratívnych štruktúr pre hladkú implementáciu smernice Európskeho parlamentu a Rady o manažmente odpadu z ťažobného priemyslu.

2006/018-175.06.01 UIBF Stratégia pre inventarizáciu a zber zariadení s obsahom PCB v objeme menšom ako 5 dm3 v SR - 0,13 mil. EUR
Cieľ: Vytvoriť podmienky pre plnenie povinností SR vyplývajúcich z európskej legislatívy a medzinárodných dohovorov. Projekt by mal vyriešiť nedostatok v transpozícii článku 11(1), 2. odsek smernice č. 96/59/ES o zneškodňovaní polychlórovaných bifenylov a polychlórovaných terfenylov (PCB/PCT) a v implementácii týchto požiadaviek v podmienkach SR.

2006/018-175.06.01 UIBF Informačný systém o vode určenej na ľudskú spotrebu – 0,15 mil. EUR
Cieľ: Podpora plnenia povinností vyplývajúcich zo smernice 98/83/ES o kvalite pitnej vody a podpora procesu podávania správ o implementácii smernice 98/83/ES na EK, aktualizácia a upravenie existujúcich národných dátových tokov o kvalite pitnej vody, podpora spolupráce medzi rezortom životného prostredia a rezortom zdravotníctva na poli implementácie smernice 98/83/ES a podpora šírenia informácií o životnom prostredí v súlade so smernicou Európskeho parlamentu a Rady 2003/4/ES.

Plnenie projektových cieľov

Počas projektu 2004/016-764.08 UIBF Zabezpečenie plnenia informačných tokov o kvalite vôd jazier a vodárenských nádrží SR vo vzťahu k EEA a EK a softvérové posilnenie databázového systému vôd určených na kúpanie bol spracovaný Program monitorovania stojatých vôd v SR, ktorému predchádzala analýza požiadaviek RSV a EEA pre výber monitorovaných objektov, analýza pre zameranie a samotný spôsob realizácie monitorovania vodných plôch. V priebehu mesiacov apríl - október 2007 bolo vykonané samotné monitorovanie stojatých vôd podľa navrhnutého programu. Výsledky monitorovania a ďalšie charakteristiky stojatých vôd v SR boli spracované do výstupu pre EEA a sieť EIONET. Bol vyvinutý informačný systém o kvalite vody na kúpanie. V ďalšom období bude systém využívaný aj na spracovanie správ reportovaných na EK podľa smernice 76/160/EHS.
V projekte 2005/017-464.06.01 Stanovenie hodnôt environmentálnych noriem kvality pre vodu a posilnenie krajských a obvodných úradov životného prostredia pri implementácii kontroly a monitoringu vôd boli stanovené environmentálne kvalitatívne normy (EKN) pre 17 nebezpečných látok, aktualizovaný zoznam relevantných látok pre SR vo vypracovanom Programe znižovania znečistenia, uskutočnili sa tiež testy akútnej toxicity pre vybrané nebezpečné látky. V rámci investičného komponentu  spolufinancovaného zo štátneho rozpočtu boli počítačovou technikou (87 počítačov a 87 tlačiarní) vybavené regionálne a okresné úrady životného prostredia a uskutočnili sa školenia pracovníkov štátnej vodnej správy, ktorí zodpovedajú za monitorovanie a kontrolu kvality vody. Vyškolených bolo 60 účastníkov seminára.
V rámci projektu 2005/017-464.08.01 UIBF Vypracovanie národnej metodiky pre určenie kvality vody v nížinných riekach v súlade s RSV s použitím fytoplanktónu a návrh pre monitorovanie fytobentosu boli realizované terénne a laboratórne práce (merania, odbery a laboratórne spracovanie vzoriek fytoplanktónu a fytobentosu vo vytypovaných odberových profiloch nížinných tokov). Aplikáciou vybraného hodnotiaceho systému pre stanovenie ekologického stavu v niektorých odberových profiloch a porovaním indikačného potenciálu vybraných indikátorových skupín fytobentosu bola vytvorená databáza zistených indikátorových taxónov s priradenými kvantitatívnymi a morfometrickými charakteristikami, databáza fyzikálno-chemických ukazovateľov a typologických desktriptorov, boli zaznamenané predbežné výsledky hodnotenia ekologického stavu tokov prostredníctvom fytobentosu. Implementácia projektu bude pokračovať v roku 2008.
Projekt 2005/017-464.08.01 UIBF Technická podpora Informačnému systému pre posudzovanie vplyvov na životné prostredie, časť Strategické environmentálne posudzovanie (SEA) sa začal realizovať 1. októbra 2007. V rámci aktivity č. 1 bola vypracovaná správa „Analýza požiadaviek a návrh na dotvorenie IS EIA/SEA, tretia časť“ a začali sa práce na programovaní tretej časti IS EIA/SEA. V rámci aktivity č.2 bol spracovaný návrh textov všetkých propagačných materiálov a metodických príručiek a návrh systému a štruktúry pilotných čísel časopisu. V rámci aktivity č. 3 bol prijímateľovi predložený návrh programu, termínov a miesta konania workshopov. Hlavná časť projektu bude realizovaná v roku 2008.
Projekty Prechodného fondu 2006 UIBF sa v roku 2007 ešte nezačali realizovať, príprava podkladov pre verejné obstarávanie je čiastočne oneskorená.

2.3.2 Úrad jadrového dozoru SR

Projekty v sektore jadrovej bezpečnosti v celkovej alokovanej výške prostriedkov Prechodného fondu 1,775 mil. EUR koordinuje Úrad jadrového dozoru SR, odbor medzinárodných vzťahov a európskych záležitostí.

PF 2004 (0,875 mil. EUR)

2004/016-764.07.01 Zlepšenie nakladania s inštitucionálnymi rádioaktívnymi odpadmi (IRAO) v SR - 0,875 mil. EUR
	Cieľ: Zlepšenie existujúceho systému nakladania s IRAO a jeho optimálne prepojenie s celkovým národným systémom nakladania s RAO a vyhoretým palivom, presné určenie zodpovedností príslušných dozorných orgánov, užívateľov rádioaktívnych materiálov a organizácií poverených centralizovaným nakladaním s IRAO a zlepšenie bezpečnostného aspektu nakladania s rádioaktívnymi materiálmi a RAO.

PF 2005 (0,5 mil. EUR)

2005/017-464.07.02 Vývoj informačného a vyhľadávacieho systému pre rádioaktívny odpad a vyhoreté jadrové palivo v SR - 0,5 mil. EUR
	Cieľ: Plnenie jednej z hlavných úloh národnej agentúry pre nakladanie s rádioaktívnym odpadom (RAO) a vyhoretým jadrovým palivom (VJP), a to vytvorením spoľahlivého informačného systému pre všetky RAO a vývoj PC systému, ktorý bude schopný vyhľadať všetky druhy RAO a VJP.

PF 2006 (0,4 mil. EUR)

2006/018-175.04.01 Posilnenie riadenia ľudských zdrojov na Úrade jadrového dozoru SR - 0,4 mil.EUR
	Cieľ: Udržiavanie vysokej úrovne bezpečnosti jadrových zariadení prostredníctvom adekvátneho riadenia ľudských zdrojov na Úrade jadrového dozoru SR (ÚJD). Zaistenie, aby ÚJD mal ľudské zdroje, u ktorých sú zodpovedajúce úrovne kompetencií dosahované a udržiavané prostredníctvom vhodne a dobre definovaného systému odbornej prípravy zamestnancov a programov.

Plnenie projektových cieľov

V projekte 2004/016-764.07.01 Zlepšenie nakladania s inštitucionálnymi rádioaktívnymi odpadmi (IRAO) v SR boli rámci prvej časti dodané zariadenia a tovary určené na prepravu, identifikáciu a nakladanie s IRAO ako aj ďalšie technické vybavenie, príslušenstvo a boli zabezpečené súvisiace služby. Dodávka predmetu plnenia zmluvy bola ukončená v júni 2007. V rámci druhej časti projektu boli vypracované správy: "Analýza právneho a dozorného prostredia v členských štátoch EÚ", "Porovnanie dozorného rámca zainteresovaných orgánov SR s členskými štátmi EÚ", "Posúdenie národného systému odozvy na zachytené rádioaktívne materiály/odpady neznámeho pôvodu", ďalej bola vytvorená funkčná národná databáza RAO so zameraním na IRAO nazvaná "ARISTO", spracovaný manuál a zaškolenie personálu na prácu s databázou. Ďalej bol vytvorený efektívny systém centralizovaného zberu a manažmentu IRAO v SR, vypracovaná Bezpečnostná správa na posúdenie rozsahu uložiteľnosti IRAO s dôrazom na nepoužívané uzatvorené žiariče v RÚ RAO Mochovce a technická správa Spracovanie národného inventára. Druhá časť projektu bola ukončená v novembri 2007.
V projekte 2005/017-464.07.02 Vývoj informačného a vyhľadávacieho systému pre rádioaktívne odpady a vyhoreté jadrové palivo v SR, v rámci prvej časti projektu bola dodaná výpočtová technika v júni 2007 v súlade s projektovým návrhom. Druhá časť projektu – technická asistencia, sa po podpísaní zmluvy v novembri 2007 uskutočňuje v súlade s časovým harmonogramom a ciele sa priebežne plnia.
V rámci projektu 2006/018-175.04.01 Posilnenie riadenia ľudských zdrojov na Úrade jadrového dozoru SR sa, v spolupráci s CFKJ, v roku 2007 pripravovali súťažné podklady na uskutočnenie verejného obstarávania a výber dodávateľa.

2.3.3 Ministerstvo dopravy, pôšt a telekomunikácií SR

Projekt v sektore dopravy pôšt a telekomunikácií s celkovou alokáciou Prechodného fondu 0,25 mil. EUR koordinuje Ministerstvo dopravy, pôšt a telekomunikácií SR, odbor koordinácie projektov EÚ, sekcia riadenia projektov.

PF 2004 (0,25 mil. EUR)

2004/016-764.06.01 Budovanie kapacít v cestnej doprave – posilnenie sociálnej legislatívy - 0,25 mil. EUR
Cieľ: Harmonizácia legislatívy SR s legislatívou EÚ v oblasti sociálnej legislatívy v cestnej doprave. Podpora MDPT SR plne implementovať a presadiť oblasť sociálnej legislatívy v rámci cestnej dopravy a zabezpečenie teoretickej a praktickej prípravy príslušných kontrolných orgánov SR v oblasti záznamových zariadení v cestnej doprave.

Plnenie projektových cieľov

Projekt 2004/016-764.06.01 Budovanie kapacít v cestnej doprave bol realizovaný v spolupráci s britským úradom VOSA. Cieľ projektu, zabezpečiť teoretickú a praktickú prípravu príslušných kontrolných orgánov v SR, sa realizoval prostredníctvom 5 aktivít:
1.	Úvod do európskej legislatívy a praxe týkajúcej sa záznamových zariadení v cestnej doprave.
2.	Príprava školiacich materiálov.
3.	5 workshopov zameraných na teoretickú a praktickú prípravu v oblasti analógových tachografov.
4.	5 workshopov zameraných na teoretickú a praktickú prípravu v oblasti digitálnych tachografov.
5.	Vyhodnotenie projektu.
Projekt bol zameraný na vyškolenie 75 účastníkov. Za slovenskú stranu sa ho zúčastnili okrem MDPT SR zástupcovia sústavy Národného inšpektorátu práce (NIP a 8 krajských inšpektorátov práce), Policajného zboru SR a Žilinskej univerzity. Projektové ciele boli v plnej miere splnené.

2.4. Vnútorný trh

2.4.1 Ministerstvo financií SR

Projekty v sektore financií s celkovou alokáciou Prechodného fondu 5,345 902 mil. EUR koordinuje Ministerstvo financií SR, odbor medzinárodných vzťahov. Prijímateľmi pomoci sú organizačné zložky ministerstva, Colné riaditeľstvo SR, Daňové riaditeľstvo SR a Štátna pokladnica.

PF 2004 (4,209 902 mil. EUR)

2004/016-764.02.01 Posilnenie riadenia verejných financií – 2,2 mil. EUR
Cieľ: Posilnenie inštitucionálnej kapacity v oblasti verejných financií, zlepšenie makroekonomickej výkonnosti a fiškálnej transparentnosti a zlepšenie účtovníctva verejných financií, fungovania Štátnej pokladnice, implementácia migračného plánu pre rozšírenie účtovníctva verejných financií na akruálne účtovníctvo; zavedenie fiškálnych a finančných systémov výkazníctva a výkazov vrátane všeobecných účtovných výkazov. Vytvorenie efektívneho systému monitorovania a hodnotenia vynakladania verejných prostriedkov vrátane prostriedkov EÚ, ako aj navrhnúť a vytvoriť udržateľný systém permanentného vzdelávania ľudských zdrojov v tejto oblasti. Zvýšenie súčasnej úrovne poznatkov vybraných zamestnancov štátnej pokladnice  z oblasti platobného styku, návrh organizačného zabezpečenia činností platobného styku a identifikácia zmien v podpore IT pre platobný styk v súvislosti so zavedením systému SWIFT do štátnej pokladnice a po prechode na systém TARGET 2.

2004/016-764.02.02 Systémové zmeny v daňovej kontrole – 0,93 mil. EUR
Cieľ: Zvýšenie efektívnosti daňovej kontroly zavedením systémových zmien a zavedením analýzy rizika pri kontrole DPH vo vzťahu k nadmerným odpočtom a vlastnej daňovej povinnosti a následného výberu daňovníkov na kontrolu DPH.

2004/016-764.02.03 Dokončenie permanentného vzdelávacieho systému pre vnútorných audítorov – 0,67 mil. EUR
Cieľ: Ďalšie posilnenie systému vnútorného auditu na Ministerstve financií SR, ostatných ministerstvách a výdavkových centrách v súlade s relevantnou legislatívou EU. Zabezpečenie správnej implementácie legislatívneho rámca potrebného pre vykonávanie vnútorného auditu a vytvorenie nadstavbového stupňa permanentného vzdelávania vnútorných audítorov vo verejnej správe.

2004/016-764.08.03 UIBF Školenie zamerané na spoluprácu s informátormi – 0,034 902 mil. EUR
Cieľ: Efektívne posilnenie práva a odhalenie závažných porušení colných predpisov a nariadení, ktoré sú v právomoci colnej správy. Poskytnutie vybraným pracovníkom Colného kriminálneho úradu najnovších informácii a techník v práci s informátormi, ktoré sa využívajú v krajinách Európskej únie a zabezpečenie ich efektívneho využívania.

2004-016-833 Posilnenie systému kontroly na vonkajšej hranici EÚ – 0,375 mil. EUR
Cieľ: Podpora nových členských krajín EÚ pri splnení povinností vyplývajúcich z článku 280 Zmluvy o EÚ a ďalších legislatívnych noriem k ochrane finančných záujmov Spoločenstva prostredníctvom efektívnych monitorovacích zariadení. Posilnenie kontroly na hraničných priechodoch SR s Ukrajinou prostredníctvom realizácie dodávky zariadenia na monitorovanie podozrivých vozidiel (rozpoznávanie evidenčných čísel vozidiel a kontajnerových kódov) vstupujúcich na územie Spoločenstva z tretích štátov.

PF 2005 (0,4 mil. EUR)

2005/017-464.02.03 Zlepšenie koordinácie v oblasti ochrany spotrebiteľa zo strany slovenskej colnej správy a slovenských orgánov trhového dozoru – 0,25 mil. EUR
Cieľ: Celkové zlepšenie ochrany spotrebiteľa zo strany slovenskej colnej správy a slovenských orgánov trhového dozoru a zlepšenie implementácie EÚ a národnej legislatívy týkajúcej sa ochrany spotrebiteľa v činnosti/výkone slovenskej colnej správy a slovenských orgánov trhového dozoru. Zvýšenie odbornej úrovne colnej správy a orgánov trhového dozoru v SR, skvalitnenie relevantných informačných základní v oblasti koordinácie ochrany trhu medzi colnou správou a orgánmi trhového dozoru a zrevidovanie interných predpisov colnej správy.

2005/017-464.08.01 UIBF Zvýšenie efektívnosti poskytovania oficiálnej rozvojovej pomoci Ministerstvom financií SR – 0,15 mil. EUR
Cieľ: Zvýšenie efektívnosti poskytovania oficiálnej rozvojovej pomoci vytvorením návrhu právneho rámca pre jej poskytovanie, formulovaním odporúčaní pre oblasť posilnenia implementačných štruktúr poskytovania ODA a  vytvorením návrhu systému monitorovania a hodnotenia poskytovania ODA v súlade s Parížskou deklaráciou.

PF 2006 (0,736 mil. EUR)

2006/018-175.03.01 Posilnenie nezávislosti interných audítorov vo verejnom sektore vytvorením audítorských výborov - 0,4 mil. EUR
Cieľ: Posilnenie vnútorného auditu ústredných orgánov štátnej správy Slovenskej republiky založením výborov auditu s cieľom zvýšiť účinnosť vnútorného auditu zabezpečením účasti vysokých riadiacich pracovníkov vo vnútornej kontrole a na dobrom riadení spoločnosti. Založenie výborov auditu na Ministerstve financií SR a ostatných ústredných orgánoch štátnej správy.

2006/018-175.03.02 Audit a následná finančná kontrola vlastných zdrojov EÚ - 0,15 mil. EUR
Cieľ: Zlepšenie výkonu vnútorného auditu a ex post finančnej kontroly vlastných ES zdrojov, tak aby boli ochránené finančné záujmy európskych spoločenstiev. Poskytnutie školení vnútorným audítorom a ex post finančným kontrolórom pre zlepšenie vykonávanie kontroly ES a vlastných zdrojov.

2006/018-175.06.01 UIBF Finančný audit – 0,066 mil. EUR
Cieľ: Zlepšenie metodiky a spôsobov výkonu finančného auditu, tak aby boli ochránené  finančné záujmy európskych spoločenstiev. Poskytnutie školení ex post finančným kontrolórom a vnútorným audítorom v oblasti metodiky výkonu a spôsobov výkonu finančného auditu.

2006/018-175.06.01 UIBF Výklad Smernice Rady 2006/112/ES v súvislosti s precedenčným právom Súdneho dvora Európskych spoločenstiev a jeho aplikáciou v praxi daňových správ členských štátov EÚ - 0,12 mil. EUR
Cieľ: Zlepšenie výkonu slovenskej daňovej správy v oblasti DPH získaním odborných vedomostí a prehľadu pri aplikácii jednotlivých článkov Smernice Rady 2006/112/ES s cieľom  zabezpečenia plnenia plánovaných príjmov štátneho rozpočtu, prehĺbenie odborných vedomostí zamestnancov slovenskej daňovej správy pracujúcich v oblasti DPH prostredníctvom získania poznatkov z riešených súdnych sporov Súdneho dvora ES súvisiacich s výkladom jednotlivých článkov tejto smernice a zavedenie získaných vedomostí do praxe slovenskej daňovej správy a slovenských daňových subjektov.

Plnenie projektových cieľov

V projekte 2004/016-764.02.01 Posilnenie riadenia verejných financií v roku 2006 v rámci podprojektu zlepšenie systémov účtovníctva a podávania správ bolo zavedené účtovníctvo na akruálnej báze prostredníctvom zhodnotenia súčasného účtovného rámca verejných financií, posúdenia, testovania a implementácie migračného plánu pre rozšírenie účtovného rámca založeného na hotovostných tokoch na účtovníctvo na akruálnej báze, vypracovania pracovných verzií primárnej a sekundárnej legislatívy, vypracovania pracovných verzií relevantných metodológií, postupov, prevádzkových smerníc, predpisov a príručiek, vyškolenia zamestnancov štátnej správy a samosprávy. Ďalej bola aktualizovaná správa o existujúcom rámci finančného a fiškálneho výkazníctva, aktualizovaný návrh nového rámca finančného a fiškálneho výkazníctva a výkazov a otestovaný a implementovaný nový systém finančného a fiškálneho výkazníctva a výkazov. Bol tiež vypracovaný návrh novej štruktúry štátneho záverečného účtu, konkrétne návrhy na zlepšenie organizácie práce pri sumarizácii a spracovaní výkazov podľa ESA 95 a GFSM2001 a pri zostavovaní konsolidovanej závierky za rozpočtové kapitoly spravované MF SR.
Výsledky budú využité pri zostavovaní individuálnej účtovnej závierky štátnych rozpočtových a príspevkových organizácií, štátnych fondov, vyšších územných celkov a ich rozpočtových a príspevkových organizácií a obcí a ich rozpočtových a príspevkových organizácií.
Výsledkom podprojektu Posilnenie systémov monitorovania a hodnotenia verejných fondov bola revidovaná a aktualizovaná stratégia a metodológia monitorovania a hodnotenia, uskutočnili sa štyri školenia monitorovania a hodnotenia pre vybraných účastníkov z ôsmich kapitol štátneho rozpočtu. Bolo vyškolených 131 účastníkov, čo je o 30% viac, ako bolo plánovaných. Ďalej bol navrhnutý udržateľný vzdelávací systém monitorovania a hodnotenia a vytvorené študijné materiály pre vzdelávanie v oblasti monitorovania a hodnotenia. Počas realizácie projektu sa uskutočnilo 19 pilotných ex ante a ex post hodnotení programov.
	V podprojekte Poskytnutie poradenských služieb pri zefektívnení fungovania Štátnej pokladnice boli na základe procesných máp, ktoré vypracoval dodávateľ, pripravené návrhy odporúčaných zmien v Štátnej pokladnici (ŠP) v oblasti podpory IT. Tieto zmeny výrazne zjednodušia a zefektívnia fungovanie ŠP. Odporúčania boli zavedené i do praxe prerozdelením vybraných činností od októbra 2007. Bola tiež vypracovaná metodika školení a školiace materiály pre pilotné školenia, na ktorých sa zúčastnili všetci pracovníci zaoberajúci sa ťažiskovými (bankovými) činnosťami ŠP.
	V podprojekte Optimalizácia prognóz pre finančné plánovanie bol cieľ dosiahnutý vypracovaním metodiky rozkladania mesačnej sumy prognózovaných príjmov a výdavkov na dni na základe algoritmu založeného na princípe časových radov, metodiky prepočtu celkových denných prognóz príjmov a výdavkov na prognózy príjmov a výdavkov prichádzajúcich a odchádzajúcich do komerčných bánk, metodiky vytvorenia denných prognóz príjmov a výdavkov vybraných typov klientov štátnej pokladnice na základe vlastného odhadu, algoritmu prognózovania kapitálových výdavkov na obdobie nasledujúcich 30 pracovných dní a riešenia stanovenia celkovej mesačnej sumy prognózovania príjmov a výdavkov v členení podľa jednotlivých typov klientov. Metodika je určená pre zamestnancov štátnej pokladnice.
V podprojekte Poskytnutie technickej asistencie k predmetu – Platobný styk v súvislosti so zavedením EUR bola vykonaná vedomostná analýza zamestnancov Štátnej pokladnice v oblasti platobného styku realizovaného prostredníctvom siete SWIFT a v systéme TARGET 2. Ďalej bola vypracovaná Metodika vzdelávania zamestnancov ŠP v oblasti platobného styku realizovaného prostredníctvom siete SWIFT a v systéme TARGET 2. Pilotného školenia sa zúčastnilo 14 zamestnancov ŠP. Na základe poznatkov poskytovateľa, bol navrhnutý systém organizačného zabezpečenia činností spojených s vykonávaním platobného styku realizovaného prostredníctvom siete SWIFT a v systéme TARGET 2. Návrh obsahuje úlohy, popis činností a povinností pri zabezpečení plnenia úloh, tak aby bol nastavený efektívny spôsob vykonávania platobného styku. Zároveň obsahuje návrh opatrení a noriem, ktoré je nutné zaviesť v Štátnej pokladnici.
V rámci projektu 2004/016-764.02.02 Systémové zmeny v daňovej kontrole boli posudzované a hodnotené slovenské postupy metodiky a techník daňovej kontroly pri daňových kontrolách. Boli vyškolení špecialisti pre výkon EDP (procedúra nadmerného deficitu a dlhu) kontroly, vyvinutý systém EDP kontroly pre elektronický obchod a vypracované interné predpisy o kontrole elektronického obchodovania. Vybraná skupina expertov daňovej kontroly bola školená vo vykonávaní daňovej kontroly bánk, investičných spoločností, poisťovní, finančných derivátov a iných finančných nástrojov a transferového oceňovania.
Výsledkom ďalších komponentov projektu bolo tiež zlepšenie postupov a spolupráce medzi organizačnými jednotkami daňovej správy a inými inštitúciami zainteresovanými do prevencie a odhaľovania daňových podvodov. Vybraná skupina daňových exekútorov bola školená pre vykonávanie zlepšených techník vymáhania a výmenu informácií v oblasti medzinárodného vymáhania daní. Boli zavedené nové ukazovatele výkonov daňovej kontroly a vymáhania daní, pripravené dátové prostredie alebo datawarehouse pre pripojenie so softvérovou aplikáciou analýzy rizík v oblasti kontroly DPH, vyvinutá softvérová aplikácia analýzy rizík v oblasti kontroly DPH a boli vyvinuté nové postupy kontroly DPH a predložené manažmentu Slovenskej daňovej správy.
V priebehu realizácie projektu 2004/016-764.02.03 Dokončenie permanentného vzdelávacieho systému pre vnútorných audítorov boli vypracované návrhy zmien zákona 502/2004 Z. z. o finančnej kontrole a vnútornom audite. Slovenskí vnútorní audítori pod vedením zahraničných expertov na vnútorný audit uskutočnili na šiestich ministerstvách: Ministerstve financií SR, Ministerstve výstavby a regionálneho rozvoja SR, Ministerstve hospodárstva SR, Ministerstve práce, sociálnych vecí a rodiny SR a Ministerstve dopravy, pôšt a telekomunikácií SR 6 praktických auditov. Na konci realizácie tejto časti projektu sa uskutočnila dvojdenná konferencia, na ktorej vnútorní audítori prezentovali výsledky svojej práce. Bol tiež vypracovaný Permanentný vzdelávací systém pre vnútorných audítorov.
Školiace aktivity boli celkovo rozdelené do 7 štvordenných workshopov. Školenia boli zamerané na vyškolenie vnútorných audítorov v oblastiach ako napr. systém vnútornej kontroly, plánovanie vnútorných auditov, dokumentácia vykonaných auditov a archivácia dôkazov, účinnosť procesov, podávanie správ o zisteniach a podvodoch, príprava ročných správ, analýza rizík, riadenie oddelenia vnútorného auditu a pod. Celkove bolo vyškolených 140 účastníkov, oproti pôvodne navrhovaným 40. Účastníci školení získali osvedčenia o absolvovaní školení.
V projekte 2004/016-764.08.03 UIBF Školenie zamerané na spoluprácu s informátormi bolo celkovo vyškolených 30 colníkov colnej správy. Colný kriminálny úrad (CKÚ) sa snaží sprofesionalizovať prácu s informátormi v rámci svojej organizácie a rozvíjať postup práce pri využívaní tohto inštitútu. Školenie v rámci projektu bolo jedným z nástrojov, ako postupne rozvíjať prácu s informátormi v podmienkach colnej správy.
V projekte 2004-016-833 Posilnenie systému kontroly na vonkajšej hranici EÚ V zmluvnom termíne 15. novembra 2007 dodávateľ inštaloval systém na čítanie a zaznamenávanie evidenčných čísel vozidiel a kódov kontajnerov v súlade so zmluvou na hraničnom priechode Čierna nad Tisou a Vyšné Nemecké (serverovňu, pracovnú stanicu a kamerový systém). Ciele projektu boli dosiahnuté.
Projekt 2005/017-464.02.03 Zlepšenie koordinácie v oblasti ochrany spotrebiteľa zo strany slovenskej colnej správy a slovenských orgánov trhového dozoru zahŕňal 12 aktivít, z ktorých 8 boli semináre, 1 aktivita bola študijná cesta, 1 aktivita zahŕňala návrhy na úpravu dohôd, 1 aktivita riešila vypracovanie návrhov na revíziu vnútorných nariadení týkajúcich sa colných postupov pri prepúšťaní tovarov do voľného obehu a 1 aktivita bola záverečná konferencia. Aktivity dohodnuté na úvodnom stretnutí sa realizovali podľa dohodnutého časového plánu. Na seminároch sa zúčastnilo 66 pracovníkov colnej správy, 22 pracovníkov Slovenskej obchodnej inšpekcie (SOI), 2 pracovníci Štátnej veterinárnej a potravinovej správy, 1 pracovník Ministerstva hospodárstva SR a 1 pracovník Ministerstva financií SR. V rámci projektu bola prerokovaná príslušná legislatíva v danej oblasti, porovnané postupy uplatňované v talianskej colnej správe a v slovenskej colnej správe a prehodnotené vzájomné dohody o spolupráci medzi Colným riaditeľstvom SR a orgánmi trhového dozoru. V súlade so závermi a odporúčaním projektu a dohodou o spolupráci sa v dňoch 10. - 11. novembra 2007 uskutočnilo pracovné stretnutie colníkov a pracovníkov SOI, ktoré prispelo k zlepšeniu spolupráce medzi colnou správou a SOI.
V projekte z Prechodného fondu 2005 UIBF 2005/017-464.08.01 Zvýšenie efektívnosti poskytovania oficiálnej rozvojovej pomoci Ministerstvom financií SR bol na základe analýzy súčasného legislatívne–právneho stavu prostredia poskytovania oficiálnej rozvojovej pomoci vypracovaný návrh zákona o poskytovaní oficiálnej rozvojovej pomoci (ODA). Analýza aj návrh zákona boli predložené konečnému užívateľov, ktorí požadoval dopracovať a doplniť návrh zákona o iné finančné formy pomoci, ktorými sa realizuje rozvojová pomoc a ktoré nie sú zahrnuté v zákone 617/2008 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Doplnený návrh zákona predloží dodávateľ koncom februára 2008.
V rámci komponentu vytvorenia podmienok pre zlepšenie spolupráce verejného sektora so súkromným a neziskovým sektorom pri poskytovaní ODA prostredníctvom návrhu optimalizácie implementačných štruktúr poskytovania ODA, bola predložená situačná analýza súčasného stavu a prvý návrh štúdie uskutočniteľnosti vrátane SWOT analýzy organizácií a mimovládnych organizácií, ktoré by mohli vykonávať tieto navrhované funkcie. V rámci tohto komponentu sa uskutočnili dve dvojdenné prezentácie navrhovaného riešenia, na ktorých sa zúčastnili zástupcovia Ministerstva financií SR, Ministerstva zahraničných vecí SR, Slovenskej agentúry pre medzinárodnú rozvojovú pomoc, Parlamentného inštitútu NR SR, Trust fundu UNDP a mimovládnych rozvojových organizácií. Bol tiež vypracovaný prvý návrh stratégie zavedenia systému monitorovania a hodnotenia ODA, ktorý predloží konečnému užívateľovi v polovici marca 2008. Stratégia bude doplnená manuálom (metodikou) monitorovania a hodnotenia poskytovania ODA vrátane merateľných indikátorov.
V priebehu realizácie twinningového projektu 2006/018-175.03.01 Posilnenie nezávislosti interných audítorov vo verejnom sektore vytvorením audítorských výborov bola vypracovaná operačná stratégia zavedenia výboru auditu na Ministerstve financií SR, uskutočnená revízia primárnej a sekundárnej legislatívy. Krátkodobí experti navrhli ustanovenia zákona 502/2004 Z.z. o finančnej kontrole a vnútornom audite, ktoré definujú výbor auditu a jeho funkcie, ďalej navrhnutý štatút výboru auditu. Etický kódex výboru auditu bol predložený konečnému užívateľovi v decembri 2007. Implementácia činnosti pilotného projektu zavedenia výboru auditu na Ministerstve financií SR je naplánovaná na 2. štvrťrok 2008. Školenia vnútorných audítorov sa uskutočnia v priebehu roka 2008.
Projekty 2006/018-175.03.02 Audit a následná finančná kontrola vlastných zdrojov EÚ a 2006/018-175.06.01 UIBF Výklad Smernice Rady 2006/112/ES v súvislosti s precedenčným právom Súdneho dvora Európskych spoločenstiev a jeho aplikáciou v praxi daňových správ členských štátov EÚ sa budú realizovať v roku 2008.

2.4.2 Úrad vlády SR, odbor riadenia a implementácie pomoci ES a technickej pomoci pre OPIS

Projekty Prechodného fondu v celkovom objeme 0,27 mil. EUR koordinuje Úrad vlády SR, odbor riadenia a implementácie pomoci ES a technickej pomoci pre OPIS.

PF 2004 (0,15 mil. EUR)

2004/016-764.08.02 Priebežné hodnotenie projektov Prechodného fondu - 0,15 mil. EUR
Cieľ: Zabezpečenie nezávislého posúdenia projektov financovaných z Prechodného fondu a realizovaných v SR v rokoch 2006 a 2007 pre riadiace (hlavne spoločný monitorovací výbor a sektorové monitorovacie podvýbory) a implementačné (prijímateľské inštitúcie) orgány.
Výsledky priebežného hodnotenia umožnia vláde SR a Európskej komisii posúdiť pokrok projektov Prechodného fondu realizovaných v SR. Príslušné závery a odporúčania z priebežného hodnotenia napomôžu monitorovaciemu výboru a podvýborom formulovanie vlastných odporúčaní a tam, kde je to potrebné, prijať potrebné nápravné opatrenia, okrem toho projekt napomôže úsilie rozvíjať kultúru hodnotenia verejných fondov v SR.

PF 2006 (0,12 mil. EUR)

2006/018-175.06.02 Hodnotenie projektov Prechodného fondu 0,12 mil. EUR
	Cieľ: Zabezpečiť pre riadiace (spoločný monitorovací výbor a sektorové monitorovacie podvýbory) a implementačné (prijímateľské inštitúcie) orgány nezávislé posúdenie projektov financovaných z Prechodného fondu a realizovaných v SR v rokoch 2008 a 2009. Riadiace a implementačné orgány tak získajú informácie o vecnosti (relevantnosti), účinnosti (efektívnosti), hospodárnosti, udržateľnosti a dosahu realizovaných projektov, čo im napomôže správne riadenie, rozhodovanie a dosahovanie cieľov projektov.

Plnenie projektových cieľov

	Výsledkom realizácie projektu 2004/016-764.08.02 Priebežné hodnotenie projektov Prechodného fondu 2004 a 2005 realizovaných v SR bolo vypracovanie šiestich sektorových hodnotiacich správ, ktoré zhodnotili realizáciu a dosahovanie cieľov všetkých prebiehajúcich projektov Prechodného fondu a dvoch súhrnných hodnotiacich správ a jednej aktualizovanej súhrnnej hodnotiacej správy, ktoré boli zamerané hlavne na horizontálne a systémové otázky realizácie prebiehajúcich projektov Prechodného fondu. Projekt bol ukončený 15. novembra 2007.
	V projekte 2006/018-175.06.02 Hodnotenie projektov Prechodného fondu sa v roku 2007 projektové aktivity nezačali realizovať. V sledovanom období sa pripravovali zadávacie podmienky, ktoré boli podkladom na zostavenie súťažných podkladov. Implementácia aktivít bude prebiehať v rokoch 2008 a 2009.

2.4.3 Úrad pre normalizáciu, metrológiu a skúšobníctvo SR

Projekt v  s celkovou alokáciou Prechodného fondu 0,45 mil. EUR koordinoval odbor európskych záležitostí Úradu pre normalizáciu, metrológiu a skúšobníctvo SR.

PF 2005 (0,45 mil. EUR)

Projekt 2005/017-464.02.01 – Posilnenie správnej spôsobilosti v súvislosti s nástrojmi merania - 0,45 mil. EUR
Cieľ: Zabezpečenie hladkého prechodu uplatňovania „starého prístupu“ na acquis nového prístupu. Uplatnenie legislatívy v oblasti meradiel (starý a nový prístup ako aj národný). Voľný pohyb tovarov majúci meraciu funkciu zahrnutý do ostatných smerníc, alebo regulovaný v neharmonizovanej oblasti bez distorzie zapríčiňujúcej zmeny životného prostredia počas ich používania a pôsobenia a implementácia smernice 2004/22/ES a plynulý prechod z uplatňovania predchádzajúceho starého prístupu regulácie alebo národnej legislatívy na nový prístup.

Plnenie projektových cieľov

Projekt je realizovaný prostredníctvom 2 komponentov, a to technickej asistencie (zmluva uzatvorená 13. novembra 2007) a twinning light (podpis zmluvy dňa 7. decembra 2007). K 31. decembru 2007 sa uskutočnili len úvodné stretnutia (riadiaci výbor a kick-off meeting), na ktorých sa dohodli bližšie špecifikácie jednotlivých aktivít. Realizácia oboch komponentov bude pokračovať v roku 2008.

2.4.4 Ministerstvo kultúry SR

Projekt v  s celkovou alokáciou Prechodného fondu 0,4 mil. EUR koordinovala sekcia ekonomiky, odbor štrukturálnych fondov Ministerstva kultúry SR. Implementáciu projektu riadi sekcia médií, audiovízie a autorského práva, odbor autorského práva a kinematografie MK SR.

PF 2005 (0,4 mil. EUR)

2005/017-464.02.02 – Vymožiteľnosť práv duševného vlastníctva v Slovenskej republike - 0,4 mil. EUR
Cieľ: Posilnenie spôsobilosti Slovenskej republiky presadzovať práva duševného vlastníctva a zlepšenie znalosti o právach duševného vlastníctva v radoch hlavne odbornej, ale i laickej verejnosti. Zabezpečenie ochrany práv duševného vlastníctva (autorské práva a súvisiace práva v kompetencii MK SR a priemyselné práva v kompetencii ÚPV), zníženie úrovne pirátstva a falšovania v SR a posilnenie spôsobilosti SR presadzovať práva duševného vlastníctva a zlepšenie znalosti o právach duševného vlastníctva medzi orgánmi činnými v trestnom konaní, medzi majiteľmi práv, ich užívateľmi a verejnosťou.

Plnenie projektových cieľov

Prvé zasadnutie RV sa uskutočnilo dňa 6. decembra 2007, na ktorom bol prediskutovaný vlastný návrh riešenia projektu poskytovateľom, ako aj ďalší postup implementácie. Stretnutie týkajúce sa riešenia cyklu školení pre cieľové skupiny sudcov a prokurátorov, ako aj napĺňania obsahu databázy rozhodnutiami všeobecných súdov SR sa uskutočnilo na Justičnej akadémii SR dňa 10. decembra 2007. Vlastná realizácia bude prebiehať v roku 2008.

2.4.5 Najvyšší kontrolný úrad SR

Projekt s celkovou alokáciou Prechodného fondu 0,25 mil. EUR koordinovala sekcia kontroly európskych fondov, NKÚ SR.

PF 2006 (0,25 mil. EUR)

2006/018-175.06.01 UIBF - Poskytnutie technickej asistencie Najvyššiemu kontrolnému úradu Slovenskej republiky pri uplatňovaní Európskych vykonávacích smerníc pre kontrolné štandardy INTOSAI - 0,25 mil. EUR
Cieľ: Zvýšenie efektívnosti činností vykonávaných Najvyšším kontrolným úradom Slovenskej republiky a účinnosti kontrol vykonávaných v súlade s Európskymi vykonávacími smernicami pre kontrolné štandardy INTOSA. Podpora rozvoja NKÚ SR na úroveň, ktorá umožní zohrávať proaktívnu a vedúcu úlohu pri zdokonaľovaní verejnej zodpovednosti vo verejnom sektore a pôsobiť ako moderná najvyššia kontrolná inštitúcia vykonávajúca svoju činnosť v súlade s medzinárodne akceptovanými kontrolnými štandardami a praktikami EÚ.

Plnenie projektových cieľov

V hodnotenom období prebiehala príprava dokumentov na verejné obstarávanie a proces verejného obstarávania na poskytovateľa technickej asistencie.

2.5 Rozvoj ľudských zdrojov a zdravotná starostlivosť

2.5.1 Úrad vlády SR; sekcia ľudských práv a menšín Úradu vlády SR.

Projekt Prechodný fond 2004 s celkovou alokovanou výškou 0,69 mil. EUR koordinuje odbor koordinácie projektov, sekcie ľudských práv a menšín Úradu vlády SR.

PF 2004 (0,69 mil. EUR)

2004/016-764.04.02 Rozvoj regionálnych štruktúr na implementáciu antidiskri-minčnej legislatívy - 0,69 mil. EUR
	Cieľ: Zvýšenie schopnosti Slovenskej republiky monitorovať a presadzovať princípy antidiskriminácie a rovnakého zaobchádzania. Posilnenie inštitucionálnych a administratívnych kapacít Slovenského národného strediska pre ľudské práva.

Plnenie projektových cieľov

	Aktivity projektu 2004/016-764.04.02 Rozvoj regionálnych štruktúr na implementáciu antidiskriminačnej legislatívy boli realizované na základe Zmluvy na poskytnutie služieb č. 200401676404-02-0-0001 uzatvorenej medzi MF SR a spol. Euroformes s. r. o., platnej do 4. decembra 2007. Na začiatku roka 2007 bola ukončená analýza potrieb v oblasti boja proti diskriminácii na regionálnej úrovni, ktorá reagovala na špecifiká jednotlivých regiónov Slovenska. Na základe záverov analýzy bola vypracovaná stratégia rozšírenia kapacít Slovenského národného strediska pre ľudské práva (Stredisko) na regionálnej úrovni, ktorá pozostávala z definovaných kritérií pre vhodné umiestnenie jeho regionálnych kancelárií. Na základe záverečného výberu boli zriadené regionálne kancelárie  Strediska (RK) v Kysuckom Novom Meste, Dolnom Kubíne, Kežmarku, Humennom, Rimavskej Sobote, Zvolene a Nových Zámkoch. Na základe osobnostných a kvalifikačných požiadaviek bol uskutočnený výber zamestnancov RK. Všetci zamestnanci Centra a RK sa zúčastnili dvoch súborov školení zameraných na rozvoj ich osobnostných, odborných a sociálnych kompetencií. Ďalším výstupom projektu bolo vytvorenie databázy spolupracovníkov a členov lokálnych partnerstiev RK, ktoré tvoria zástupcovia samosprávy, Úradu verejného ochrancu práv, Úradu splnomocnenkyne vlády SR pre rómske komunity, štátnych inštitúcií v oblasti výchovy a vzdelávania, sociálnych vecí, verejného poriadku, podnikateľských subjektov, sociálnych partnerov a mimovládnych organizácií. Bola spracovaná krátkodobá, strednodobá a dlhodobá koncepcia udržateľnosti a rozvoja RK.
V októbri 2007 bola publikovaná Komplexná štúdia výsledkov analýzy v oblasti ochrany pred diskrimináciou v Slovenskej republike, vypracovaná na základe  výsledkov prieskumu „Regional Sociology Foresight“. Štatistické údaje boli spracované vytvoreným regionálnym informačným systémom a jeho štyrmi modulmi, ktorý ostal v užívaní Strediska. Problémy, zámery, ciele analýzy a stratégie na riešenie navrhnutých problémov boli realizované prostredníctvom troch typov panelov: expertného, pracovného a referenčného.  Komplexná štúdia bola publikovaná v počte 150 ks slovenskej a 150 ks anglickej verzie. Výtlačky boli distribuované relevantným partnerom, aktívnym v oblasti boja proti diskriminácii na Slovensku podľa schváleného distribučného zoznamu. V priebehu celého projektu boli uskutočnené rôzne mediálne a PR aktivity, pozostávajúce z TV a rádiových vstupov, rozhovorov, tlačových besied, novinových článkov a letákov o novozriadených RK, prebiehala taktiež aktualizácia web stránky Strediska. Finančné prostriedky spolufinancovania boli čerpané na mzdy pre zamestnancov RK, prevádzkové náklady RK a na materiálne vybavenie priestorov RK.

2.5.2 Ministerstvo práce, sociálnych vecí a rodiny SR

Projekty v sektore sociálne veci s celkovou alokáciou Prechodného fondu 1,25 mil. EUR koordinuje Ministerstvo práce, sociálnych vecí a rodiny SR, sekcia medzinárodnej spolupráce, odbor záležitostí EÚ a medzinárodnej spolupráce.

PF 2004 (0,5 mil. EUR)

2004/016-764.04.01 Posilnenie administratívnych kapacít v oblasti gender mainstreaming - 0,5 mil. EUR
Cieľ: Posilnenie administratívnych štruktúr v oblasti gender mainstreaming a rozvoj metodológie na realizáciu zásady gender mainstreaming v praxi. Vytvorenie koordinačného orgánu pre gender mainstreaming a príprava pilotných projektov týkajúcich sa rodovej rovnosti.

PF 2005 (0,25 mil. EUR)

2005/017-464.05.01 Vytvorenie národných indikátorov v oblasti chudoby a sociálnej exklúzie - 0,25 mil. EUR
Cieľ: Zlepšenie monitorovacieho rámca pre posúdenie pokroku v procese sociálnej inklúzie na Slovensku. Vytvorenie národných indikátorov chudoby a sociálnej exklúzie, ktoré by doplnili spoločné indikátory EU-SILC prijaté v Leakene v roku 2001 a ktoré by umožnili merať pokrok v procese sociálnej inklúzie.

PF 2006 (0,5 mil. EUR)

2006/018-175.02.01 Posilnenie administratívnych štruktúr pre koordináciu systémov sociálneho zabezpečenia v súvislosti s rozsudkami Európskeho súdneho dvoru (ESD) - 0,2 mil. EUR
Cieľ: Efektívna a komplexná implementácia práva spoločenstva v oblasti koordinácie systémov sociálneho zabezpečenia. Vytvorenie fungujúceho systému na uplatňovanie prípadového práva ESD v oblasti koordinácie systémov sociálneho zabezpečenia, prehĺbenie a rozšírenie poznatkov týkajúcich sa kordinácie v súvislosti s prípadovým právom ESD, najmä pre príslušné inštitúcie.

2006/018-175.05.01 Posilnenie systému bezpečnosti a ochrany zdravia pri práci - 0,3 mil. EUR
Cieľ: Náležitá transpozícia Acquis communautaire v oblasti bezpečnosti práce a zdravia s cieľom posilniť výkon inšpekcie práce na Slovensku. Posilnenie administratívnej štruktúry inšpekcie práce uplatňovaním legislatívy EÚ v oblasti predchádzania závažným priemyselným haváriám. Vytvorenie technickej základne pre výkon inšpekcie práce prostredníctvom vybavenia inšpektorov príslušným softvérom a databázami a zber a vyhodnocovanie údajov v oblasti pracovných úrazov.

Plnenie projektových cieľov

V projekte 2004/016-764.04.01 Posilnenie administratívnych kapacít v oblasti gender mainstreaming bola navrhnutá celková komunikačná stratégia, navrhnutá a spustená webová stránka: www.gender.gov.sk, poskytujúca komplexné informácie o problematike gender mainstreaming, v rámci 3 modulov školení vyškolených 350 zástupcov príslušných ministerstiev, 8 VÚC, MVO a komunálnej správy v oblasti gender mainstreaming, vyškolených 18 budúcich školiteľov, pripravené zámery projektov týkajúcich sa rodovej rovnosti. Ďalej boli vytvorené tzv. focal points na 14 ministerstvách a niektorých VÚC, bola pripravená inštitucionálna rámcová stratégia rodovej rovnosti - podkladový dokument pre vypracovanie národného akčného plánu, obsahujúci plán realizácie a finančné opatrenia a bola vydaná príručka: Príklady dobrej praxe v oblasti gender mainstreaming v Európe a hlavne na Slovensku (slov. verzia 730 ks, angl. 120 ks).
Projekt 2005/017-464.05.01 Vytvorenie národných indikátorov v oblasti chudoby a sociálnej exklúzie sa začal realizovať koncom roka 2007. Do 31. decembra 2007 bola predložená úvodná správa.
Projekt 2006/018-175.02.01 Posilnenie administratívnych štruktúr pre koordináciu systémov sociálneho zabezpečenia v súvislosti s rozsudkami Európskeho súdneho dvora bol v roku 2007 v prípravnej fáze. Cirkulácia detailného projektového fichu na verejné obstarávanie bola rozoslaná v decembri 2007.
V projekte 2006/018-175.05.01 Posilnenie systému bezpečnosti a ochrany zdravia pri práci sa v roku 2007 začala realizácia projektu. Bola vypracovaná špecifikácia softwaru pre oblasť veľkých priemyselných havárií a bol definovaný obsah školení inšpektorov práce.

2.5.3 Ministerstvo zdravotníctva SR

Projekty v sektore zdravotníctva s celkovou alokáciou prostriedkov Prechodného fondu 2,05 mil. EUR koordinoval odbor programov EÚ Ministerstva zdravotníctva SR.

PF 2005 (1,6 mil. EUR)

2005/017-464.04.01 Posilnenie administratívnej kapacity ŠÚKL v súvislosti s používaním liekov v humánnej medicíne – 0,15 mil. EUR
Cieľ: Zlepšenie štruktúry a zvýšenie efektívnosti využitia personálnych kapacít  Štátneho ústavu pre kontrolu liečiv (ŠÚKL) zodpovedných za riadenie ľudských zdrojov v rámci implementácie Nariadení 2001/83/EC, 2004/27/EC, 2004/24/EC, 2003/63/EC a Rozhodnutí EC č. 1084/2003, 2309/93, 726/2004.

2005/017-464.04.02 Zvyšovanie bezpečnosti, kvality a dostupnosti orgánov, tkanív a buniek určených na transplantáciu – 0,85 mil. EUR
Cieľ: Implementácia nariadenia č. 23/2004/EC pre zavedenie štandardov kvality a bezpečnosti pre darcovstvo, uchovávanie a distribúciu ľudských tkanív a buniek v SR a zavedenie manažmentu kvality pre transplantáciu orgánov, tkanivových a bunkových bánk z dôvodu zaistenia najvyššej úrovne ochrany zdravia.

2005/017-464.04.03 Zlepšenie monitorovania drog a drogovej závislosti na národnej úrovni – 0,4 mil. EUR
Cieľ: Zabezpečenie monitoringu a reportingu úmrtí zapríčinených užívaním drog a mortality užívateľov drog na vysokej úrovni, ako jedného z piatich kľúčových indikátorov Európskeho monitorovacieho centra pre drogy a drogovú závislosť (EMCDDA) a posilnenie toxikologického laboratória Úradu pre dohľad nad zdravotnou starostlivosťou ako inštitúcie zodpovednej za toxikológiu v rámci národnej koordinácie systému forénznej medicíny.

2005/017-464.05.02 Zlepšenie organizácie pracovného času v sektore zdravotníctva – 0,2 mil. EUR
Cieľ: Zlepšenie štruktúry a zvýšenie efektívnosti využitia personálnych kapacít v sektore zdravotníctva v SR a posilnenie personálnych kapacít zodpovedných za riadenie ľudských zdrojov v sektore zdravotníctva v rámci implementácie Nariadení č. 93/104/EC, 2000/34/EC a 2003/88/EC.

PF 2006 (0,45 mil. EUR)

2006/018-175.05.03 Zlepšenie analytických metód a posudzovania rizikovosti rezíduí pesticídov – 0,45 mil. EUR
Cieľ: Zabezpečenie komplexnej a efektívnej ochrany spotrebiteľov pre ich vystavením zdraviu škodlivým potravinám v dôsledku rezíduí pesticídov. Rozvoj kapacít Úradu verejného zdravotníctva v oblasti ochrany zdravia so špecifickým prihliadnutím na potraviny.

Plnenie projektových cieľov

Projekt 2005/017-464.04.01 Posilnenie administratívnej kapacity Štátneho ústavu pre kontrolu liečiv (ŠÚKL) v súvislosti s používaním liekov v humánnej medicíne bol ukončený v plánovanom termíne. Zrealizoval sa súbor vzdelávacích podujatí pre laboratórnych pracovníkov ŠÚKL a externých klinických posudzovateľov, pre posudzovateľov ŠÚKL a vrcholový manažment a právnikov ŠÚKL. Úvodná a Záverečná správa k projektu boli vypracované v súlade s časovým harmonogramom. Indikátory projektu boli v stanovených termínoch dosiahnuté a predpokladá sa, že Štátny ústav pre kontrolu liečiv bude v r. 2008 ustanovený za referenčné pracovisko v rámci EÚ.
V projekte 2005/017-464.04.02 Zvyšovanie bezpečnosti, kvality a dostupnosti orgánov, tkanív a buniek určených na transplantáciu je podstatná časť twinningového komponentu ukončená. .Kooperáciu s talianskym partnerom možno hodnotiť kladne. Všetky plánované aktivity sa uskutočnili podľa plánu. Výstupmi projektu sú okrem iného audítorská správa a príručka riadenia kvality s cieľom zlepšiť celkovú úroveň kvality riadenia transplantačných centier v SR. Na vzdelávacích aktivitách sa zúčastnil nižší počet školených, ako sa plánoval v PF (indikátor 100 účastníkov nebol plánovaný reálne). Počas projektu sa spolupracovalo s 32 centrami, z ktorých každé vyslalo na školenie maximálne 2 zástupcov. V súčasnej dobe prebieha pod odborným dohľadom prijímateľskej inštitúcie a externého dodávateľa vývoj SW - centrálneho informačného systému pre program transplantácie orgánov, tkanív a buniek s cieľom  koordinácie ich odberov, umiestnenia, zaistenia ich bezpečnosti a vytvorenia databázy vhodných darcov.
Projekt 2005/017-464.04.03 Zlepšenie monitorovania drog a drogovej závislosti na národnej úrovni bol ukončený. Twinningová časť projektu nebola zrealizovaná, keďže všetky cirkulácie boli neúspešné. Dodávka laboratórneho prístroja a nákup publikácií boli zrealizované úspešne. Udržateľnosť a prenos získaných know-how na ostatných pracovníkov je zabezpečený prostredníctvom odborníkov, ktorí participovali na projekte.
Projekt 2005/017-464.05.02 Zlepšenie organizácie pracovného času v sektore zdravotníctva bol v začiatočnej etape realizácie, pričom zmluva bola podpísaná dňa 26. novembra 2008. Záverom roku prebiehala komunikácia so zahraničným partnerom ohľadne najvhodnejšieho naplánovania tréningových aktivít v zmysle schváleného projektového návrhu. Prvý blok školení sa predpokladá v marci 2008.
Projekt z Prechodného fondu 2006 bol k 31. decembru 2007 len v prípravnej fáze.

2.6. Energetická bezpečnosť

2.6.1 Ministerstvo hospodárstva SR, ÚRSO

Realizáciu projektov v rezorte Ministerstva hospodárstva SR, v celkovej výške 0,65 mil. EUR koordinuje odbor interregionálnej a bilaterálnej spolupráce MH SR a implementuje Úrad pre reguláciu sieťových odvetví.

PF 2005 (0,65 mil. EUR)

2005/017-464.07.01 Príprava na otvorenie trhu s elektrinou a plynom pre domácnosti - 0,65 mil. EUR 
Cieľ: Príprava na otvorenie trhu s elektrinou a plynom pre domácnosti v súlade s Nariadením EK č. 2003/54 a 2003/55 a podpora Úradu pre reguláciu sieťových odvetví pri tejto príprave.

Plnenie projektových cieľov

Projekt 2005/017-464.07.01 Príprava na otvorenie trhu s elektrinou a plynom pre domácnosti bol ukončený v novembri 2007. Počas realizácie projektu sa uskutočnili mnohé stretnutia twinningových expertov s prijímateľskou inštitúciou, konali sa workshopy, semináre na základe požiadaviek prijímateľskej inštitúcie (spolu 39, na ktorých sa zúčastňovalo priemerne 15 zainteresovaných zamestnancov prijímateľa). V záverečnej fáze sa konali najmä semináre, ktoré poukázali na kroky (hlavne legislatívne), ktoré, podľa názoru expertov, musí urobiť ÚRSO, aby sa dosiahlo 100 % otvorenie trhu, ďalej napríklad k otázkam bezpečnosti dodávky pre domácnosti, regulácii cien elektriny, transparentnosti cien na účtoch pre domácnosti, ochrane odberateľa, ochrane investícií, štandardom kvality a i. Všetky požadované podkladové dokumenty pre slovenskú primárnu i sekundárnu legislatívu, s cieľom  budúcej ochrany spotrebiteľa pred niektorými negatívnymi cenovými dôsledkami, boli vypracované v dobrej kvalite.

3. Twinningové projekty

V súčasnosti sa twinning zameriava na dobudovanie, posilnenie novovytvorených inštitúcii, a to v súlade so „Súhrnným plánovacím dokumentom pre prechodné obdobie 2004 - 2006“.
Predmetom hodnotenia predkladanej správy sú twinningové a twinning light projekty, ktoré boli ukončené, realizovali sa alebo sa pripravovali na realizáciu v sledovanom období.

Stručný prehľad hodnotených twinningových a twinning light projektov:
•	PF 2004 – v sledovanom období bola ukončená implementácia všetkých twinningových (5) a twinning light (10) projektov, resp. niektoré boli uzavreté už v roku 2006. Z celkovej alokácie 4 815 000 EUR bolo zazmluvnených 4 742 999 EUR, pričom vyplatená suma dosiahla 4 031 192 (83,72 % z alokácie na TW/TWL projekty). Podiel TW/TWL projektov na alokácii PF 2004 je 33,04 %.
•	PF 2005 – v sledovanom období prebiehala implementácia 2 twinningových projektov, ďalšie 2 boli úspešne ukončené. Z twinning light projektov boli úspešne implementované 3, realizácia 7 prebiehala. 2 TWL projekty neboli kvôli opakovanej neúspešnosti cirkulácie zazmluvnené, celkovo bola nakontrahovaná suma 4 709 688 EUR, t. j. 93,29 % z prostriedkov alokovaných na TW/TWL projekty (5 050 000 EUR). Podiel TW/TWL projektov na celkovej alokácii PF 2005 je 50,50 %.
•	PF 2006 – v sledovanom období sa začala realizácia všetkých 3 twinningových projektov. Z TWL projektov sa implementoval len jeden, 6 bolo v procese cirkulácie a prípravy zmlúv. Na TW/TWL projekty v rámci PF 2006 je vyčlenená čiastka 2 450 000 EUR, t. j. 47,39 % z alokácie PF 2006.

Realizované projekty sú hodnotené ako úspešné. Ciele stanovené v kontraktoch boli dosiahnuté v požadovanom rozsahu a aktivity sa realizovali v stanovenom časom harmonograme a s očakávanými výsledkami. Jedinou výnimkou sú prv uvedené 2 TWL projekty z PF 2005. Tieto mali byť realizované ako samostatné komponenty väčších projektov, a teda ich neuskutočnenie nebude mať negatívny dosah na celkové výsledky a širšie ciele.
Samostatné hodnotenie twinningových a twinning light projektov podľa jednotlivých finančných programov a stav čerpania finančných prostriedkov v týchto projektoch v sledovanom období je uvedené v prílohe 2.

4. Monitorovanie a hodnotenie programov Prechodného fondu

Monitorovanie

Od roku 2000 sa v Slovenskej republike realizuje decentralizovaný monitorovací systém. Spoločný monitorovací výbor (Joint Monitoring Committee - JMC) zodpovedá za sledovanie vecného a finančného pokroku prebiehajúcich projektov z pohľadu cieľov stanovených v programových dokumentoch. Na základe monitorovania realizácie jednotlivých programov JMC navrhuje a prijíma opatrenia, ktoré sú nevyhnutné pre splnenie programových cieľov a pre zvýšenie efektivity predvstupovej pomoci, a to vrátane technického a finančného riadenia programov a realokácie finančných prostriedkov v rámci projektov. JMC zároveň sleduje možné problémy týkajúce sa implementačných štruktúr a mechanizmov a v prípade potreby formuluje návrhy na ich odstránenie.
Za koordináciu monitorovania programu Prechodného fondu zodpovedá národný koordinátor zahraničnej pomoci, ktorý je členom vlády SR. Zodpovedá za prípravu podkladov a zvoláva zasadnutia monitorovacích výborov a podvýborov. Členmi JMC sú národný koordinátor zahraničnej pomoci (NAC), splnomocnenec pre Národný fond (NAO) a zástupca Európskej komisie. Podľa okruhu prerokovávaných otázok je v prípade potreby možné prizvať ad hoc členov, ktorí poskytnú výboru požadované informácie (splnomocnenci pre program, priebežní hodnotitelia programov a pod.).
JMC zasadol 19. januára 2007, aby zhodnotil aktuálny stav realizácie projektov Prechodného fondu v hodnotenom období. Ocenil výšku kontraktácie projektov Prechodného fondu 2004, ale vyslovil nespokojnosť s kontrahovaním Prechodného fondu z roku 2005. Odporučil externým evaluátorom preskúmať príčiny oneskorenia kontrahovania a nálezy a odporúčania uviesť v ďalšej správe o priebežnom hodnotení. Aby sa problémy s nízkou kontraktáciou neopakovali, navrhol slovenskej strane paralelné kontrahovanie Prechodného fondu 2005 a 2006. JMC požiadal Centrálnu finančnú a kontraktačnú jednotku MF SR o vypracovanie reálneho plánu verejných obstarávaní pre všetky projekty Prechodného fondu 2005 a 2006 tak, aby nevznikli žiadne oneskorenia oproti termínom schváleným v individuálnych návrhoch projektov.
Spoločný monitorovací výbor 17. júla 2007 prerokoval stav v implementácii projektov Prechodného fondu 2004 - 2006 na základe podkladov zo SMSC a správ externého hodnotiteľa o priebežnom hodnotení projektov. Na základe zistení prijal dokument „Návrh na plnenie úloh vyplývajúcich z rokovania JMC“. Okrem iného bolo na rokovaní JMC rozhodnuté, že Národný koordinátor zahraničnej pomoci spolu s konečnými prijímateľmi pomoci zrevidujú a prepracujú indikátory dosahovania výsledkov, zámerov a cieľov v logických matriciach všetkých projektov Prechodného fondu tak, aby boli merateľné a zašlú ich na vedomie EK.
JMC bol predstavený nový, zjednodušený systém monitorovania implementácie projektov, ktorý by mal všetkým zainteresovaným zložkám zefektívniť proces monitorovania.
Pre program Prechodného fondu boli v roku 2000 zriadené tiež sektorové monitorovacie podvýbory (Sectoral Monitoring Sub-committees – SMSC), ktorých úlohou je poskytovať JMC detailné a pravidelné informácie o realizácii jednotlivých projektov.
Členmi SMSC sú národný koordinátor zahraničnej pomoci (NAC), splnomocnenec pre Národný fond (NAO), príslušní splnomocnenci pre program (PAO) a riadiaci programoví pracovníci (SPO).

SMSC Prechodného fondu sa uskutočnili v jarnom termíne v takejto štruktúre:

Spravodlivosť a vnútro		02. 05. 2007
Hospodárska a sociálna súdržnosť		04. 05. 2007
Rozvoj vnútorného trhu						11. 05. 2007

V dôsledku ubúdania implementovaných projektov Prechodného fondu na Slovensku NAC po diskusii s Európskou komisiou rozhodol zjednodušiť monitorovací systém aj tým spôsobom, že v jesennom období ohlásil spojenie predošlých sektorov Spravodlivosť a vnútro a Hospodárska a sociálna súdržnosť a vytvoril sektor s novým názvom Spravodlivosť, vnútro a sociálne záležitosti.

SMSC Prechodného fondu sa uskutočnili v jesennom termíne v takejto štruktúre:

Spravodlivosť, vnútro a sociálne záležitosti			30 11. 2007
Rozvoj vnútorného trhu						29. 11. 2007

Na rokovaniach SMSC bol za účasti riadiacich programových pracovníkov jednotlivých sektorov prediskutovaný stav v implementácii projektov Prechodného fondu, príčiny oneskorovania realizácie niektorých projektov a navrhnuté opatrenia na ich odstránenie. Materiály z jednotlivých zasadnutí SMSC a závery z týchto zasadnutí boli spracované do správy, ktorá bola predložená na JMC a príslušný generálny sekretariát Európskej komisie.
Realizácia projektov Prechodného fondu sa popri zasadnutí JMC a SMSC sleduje aj prostredníctvom mesačných monitorovacích stretnutí, resp. zasadnutí riadiacich výborov, ktoré organizačne zabezpečujú prijímatelia pomoci.
V úsilí o harmonizáciu kontrol realizácie projektov na mieste začal výkonný útvar NAC v lete 2007 spolupracovať s implementačnými agentúrami: Agentúrou pre podporu regionálneho rozvoja MVRR SR, Národnou agentúrou pre podporu malého a stredného podnikania na MH SR a Centrálnou finančnou a kontraktačnou jednotkou na MF SR, ako aj so sekciou auditu a kontroly medzinárodných finančných zdrojov na MF SR na uskutočňovaní týchto kontrol. 

Hodnotenie

Priebežné hodnotenie uskutočňované externými hodnotiteľmi posudzuje projekty Prechodného fondu na základe ich vecnosti (relevantnosti), účinnosti (efektívnosti), hospodárnosti, dosahu a udržateľnosti. Všeobecným cieľom hodnotenia bolo umožniť vláde Slovenskej republiky, Európskej komisii, a najmä pre riadiace (Spoločný monitorovací výbor a sektorové monitorovacie podvýbory) a implementačné (prijímateľské inštitúcie) orgány nezávislé posúdenie projektov financovaných z Prechodného fondu 2004, 2005 a 2006 a realizovaných v SR posúdiť pokrok programov/ projektov Prechodného fondu v SR a eliminovať zistené nedostatky pri ich realizácii.
Hodnotenie u väčšiny projektov bolo uspokojivé. Závery priebežného hodnotenia uskutočneného v rokoch 2006 - 2007 konštatujú, že pomoc Európskeho spoločenstva únie v rámci Prechodného fondu aktívne prispela k modernizácii infraštruktúry, posilneniu administratívnej kapacity, získavaniu skúseností a postupov vo všetkých zainteresovaných sektoroch.
Napriek úspešnosti realizácia väčšiny projektov sa však niektoré príležitosti ponúknuté slovenskej strane prostredníctvom pomoci Prechodného fondu nepodarilo plne využiť. Množstvo projektov sa realizovalo v časovej tiesni. Na základe analýzy nedostatkov boli v predložených správach externých hodnotiteľov, v záujme úspešnej realizácie pomoci ES Slovenskej republike, stanovené odporúčania na prijatie opatrení pre odbor riadenia a implementácie pomoci ES a technickej pomoci pre OPIS, Centrálnu finančnú a kontraktačnú jednotku Ministerstva financií SR a prijímateľov pomoci.

5. Záver

Výsledky realizácie programov Prechodného fondu v roku 2007 pre Slovenskú republiku možno hodnotiť vcelku pozitívne.
V rámci Prechodného fondu na roky 2004 - 2006 boli pre Slovensko alokované zdroje v objeme 29,745 mil. EUR.
V roku 2007 skončila platnosť projektov z Prechodného fondu 2004, kde konečný termín vyplatenia prostriedkov bol 15. december 2007. Ku koncu roka 2007 bolo z nakontrahovaných prostriedkov vyplatené spolu 13,03 mil. EUR, čo predstavuje 89,38 % pridelených finančných prostriedkov. Prostriedky určené na spolufinancovanie vo výške 2,12 mil. EUR boli čerpané na 94,94 %. Ťažkosti v dôsledku dočasného pozastavenia kontrahovania a prechodu na národnú legislatívu v súvislosti s akreditáciou rozšíreného decentralizovaného implementačného systému (EDIS) Európskou komisiou spôsobili nižšie kontrahovanie projektov tohto memoranda.
Projekty z Prechodného fondu 2005, kde konečný termín kontrahovania prostriedkov bol 15. december 2007 a čerpania je 15. december 2008, boli k 31. decembru 2007 nakontrahované na 91,47 % z alokovaných prostriedkov. Úroveň čerpania prostriedkov k uvedenému dátumu dosiahla 32,23 %. Prostriedky určené na spolufinancovanie vo výške 0,7 mil. EUR boli nakontrahované na 67,06 % a čerpanie bolo 42,63 %.
Projekty z Prechodného fondu 2006, kde konečný termín kontrahovania prostriedkov je 15. december 2008, boli počas roka väčšinou v štádiu prípravy zadávacích podmienok a súťažných podkladov. K 31. decembru 2007 bolo nakontrahovaných 30,60 % alokovaných prostriedkov. Úroveň čerpania prostriedkov k uvedenému dátumu dosiahla len 1,03 %.
Prostriedky Prechodného fondu 2004 až 2006 boli medzi jednotlivé sektory, ktoré boli v rámci dokumentov Partnerstvo pre vstup a Národného programu pre prijatie acquis určené ako príjemcovia pomoci, ekvivalentne rozdelené. Prehľad pridelených finančných prostriedkov pre jednotlivé finančné memorandá je uvedený v prílohe 1.
Pozitívne možno hodnotiť čerpanie prostriedkov programu Prechodného fondu 2004 pri projektoch Posilnenie kontroly v oblasti bezpečnosti potravín (MP SR), Rozvoj regionálnych štruktúr na implementáciu antidiskriminačnej legislatívy (SĽPM ÚV SR), Posilnenie efektívnosti katastrálnych služieb (ÚGKK SR) a Priebežné hodnotenie projektov Prechodného fondu (ORIPES ÚV SR), kde sa vyčerpalo viac ako 96 % z pridelených alokácií na jednotlivé projekty.
Úspory finančných prostriedkov boli spôsobené systémom verejného obstarávania tovarov, služieb a prác, kde vyhráva ekonomicky najvýhodnejšia ponuka, ktorá stláča konečnú cenu smerom dole (zníženie nákladov na projekt). V dôsledku kontrahovania tesne pred ukončením termínu kontrahovania, stanoveného v rozhodnutí EK o pridelení finančného príspevku Prechodného fondu pre Slovenskú republiku, sa už vzniknuté úspory nestihli realokovať a využiť na financovanie náhradných aktivít/ projektov.
Projekty Prechodného fondu 2005 Posilnenie riadiacej kapacity Ústredného kontrolného a skúšobného ústavu poľnohospodárskeho v oblasti ekologického poľnohospodárstva (MP SR), Ukončenie zavádzania schengenského akčného plánu a zriadenie integrovaného modelu bezpečnosti hraníc (MV SR), Posilnenie spôsobilosti pre boj proti korupcii v policajnom zbore (MV SR), Zlepšenie organizácie pracovného času v sektore zdravotníctva (MZd SR) a Prípravy na otvorenie trhu s elektrinou a plynom pre domácnosti (MH SR) sa k 31. decembru 2007 podarilo nakontrahovať na viac ako 99 %.
Celková výška nenakontrahovaných finančných prostriedkov Prechodného fondu 2005 vznikla nezrealizovaním twinningovej časti projektu 2005/017-464.04.03 Zlepšenie monitorovania drog a drogovej závislosti na národnej úrovni a twinning lightovej časti projektu 2005/017-464.03.03 Tréningy a transfer praktických skúseností z krajín EÚ analytickej sekcii Úradu boja proti korupcii Prezídia Policajného zboru, keďže všetky cirkulácie Detailed Project Fiche boli neúspešné pretože sa neprihlásil žiadny záujemca. Nižšie percento kontraktácie bolo spôsobené tiež úsporami pri verejnom obstarávaní, keď ceny ponúkané úspešnými uchádzačmi boli nižšie ako rozpočet schválený Európskou komisiou o 528 890 EUR (bez DPH), čo predstavuje 5,29 % z prideleného rozpočtu.
Hoci projekty z Prechodného fondu 2006 boli k 31. decembru 2007 väčšinou v príprave na kontrahovanie, projekty Posilnenie kapacít a kvality kontrolných služieb (MP SR), Posilnenie nezávislosti interných audítorov vo verejnom sektore vytvorením audítorských výborov (MF SR) a Posilnenie štruktúry bezpečnosti a ochrany zdravia pri práci (MPSVR SR) boli úspešne nakontrahované na viac ako 95 %.
Prehľad kontrahovania a čerpania finančných prostriedkov Prechodného fondu 2004 – 2006 k 31. decembru 2007 je uvedený v prílohe 1.
Predmetom hodnotenia predkladanej správy sú aj twinningové a twinning light projekty, ktoré boli ukončené, realizovali sa alebo sa pripravovali na realizáciu v sledovanom období.
Realizáciu twinningových projektov v roku 2007 možno celkovo hodnotiť ako úspešnú. Ciele stanovené v kontraktoch boli dosiahnuté v požadovanom rozsahu a aktivity sa realizovali v stanovenom časom harmonograme a s očakávanými výsledkami. Jedinou výnimkou sú 2 TWL projekty z PF 2005. Tieto mali byť realizované ako samostatné komponenty väčších projektov, a teda ich neuskutočnenie nebude mať negatívny dopad na celkové výsledky a širšie ciele.
Priebeh implementácie projektov Prechodného fondu bol sledovaný aj prostredníctvom sektorových monitorovacích podvýborov, ktoré sú zodpovedné za kontrolu implementácie projektov v jednotlivých sektoroch (v priebehu roka 2007 zasadali 2-krát). V prípadoch zistenia problémov pri technickej, kontraktačnej a finančnej implementácii projektov sektorové monitorovacie podvýbory prijali pre zainteresované strany odporúčania na ich odstránenie.
Spoločné monitorovacie výbory (JMC) v roku 2007 zasadali 19. januára 2007 a 17. júla 2007, aby zhodnotili aktuálny stav realizácie projektov Prechodného fondu 2004 – 2006. JMC 19. januára 2007 ocenil výšku kontraktácie projektov Prechodného fondu 2004, ale vyjadril nespokojnosť s veľmi nízkou kontraktáciou Prechodného fondu 2005. S cieľom odstrániť tento nedostatok JMC navrhol súčasne kontrahovať projekty Prechodného fondu 2005 a 2006. Na letnom zasadnutí JMC Národný koordinátor zahraničnej pomoci predstavil návrh na nový, zjednodušený systém monitorovania implementácie projektov, ktorý by mal všetkým zainteresovaným zložkám zefektívniť proces monitorovania. Okrem iného bolo na rokovaní JMC rozhodnuté, že Národný koordinátor zahraničnej pomoci spolu s konečnými prijímateľmi pomoci zrevidujú a prepracujú indikátory dosahovania výsledkov, zámerov a cieľov v logických matriciach všetkých projektov Prechodného fondu tak, aby ich bolo možné kvantitatívne vyhodnotiť.
Realizácia projektov Prechodného fondu sa popri zasadnutiach monitorovacích výborov sleduje aj prostredníctvom pravidelných mesačných monitorovacích stretnutí, resp. zasadnutí riadiacich výborov, ktoré organizačne zabezpečujú prijímatelia pomoci.